Radmanović obišao Arhiv BiH - Portal 072info\nRadmanović je rekao da je paljenje Arhiva BiH u Sarajevu najveća nesreća i šteta pričinjena građanima BiH za vrijeme nereda u Sarajevu\nŠteta načinjena paljenjem Arhiva BiH u Sarajevu je nemjerljive vrijednosti, a o odgovornima će tek biti razgovarano, izjavio je član Predsjedništva BiH iz Republike Srpske Nebojša Radmanović.\nNakon razgovora sa direktorom Arhiva BiH Šabanom Zahirovićem o stanju arhivske građe i depoa, Radmanović je rekao da je ovo najveća nesreća i šteta pričinjena građanima BiH nakon nedavnog paljenja za vrijeme nereda u Sarajevu.\nOn je napomenuo da ova arhivska građa, koja je godinama čuvana, obrađivana i publikovana, predstavljala bogatstvo za sve građane BiH.\n“Do sada nije poznato da se to desilo bilo kom arhivu u svim nesrećama koje su zadesile ovaj prostor”, rekao je Radmanović nakon posjete ovoj ustanovi, napomenuvši da ni u posljednjem ratu, kao ni u dva svjetska rata, arhivska građa koja se ovdje nalazila nije uništena.\nOn je pozvao sve relevantne institucije, kao i sve arhivske radnike svijeta da pomognu Arhivu BiH i ujedno se zahvalio UNESKO-u, koji sprema pomoć kako bi se sačuvalo ono što se može sačuvati.\nNa pitanje zašto je arhivska građa BiH čuvana u podrumu zgrade Predsjedništva BiH, Radmanović je odgovorio da se teško sada mogu osuđivati oni koji nisu obezbijedili kvalitetniji prostor.\n“U dva svjetska rata arhivska građa nije dirnuta i bila je sigurna u ovim podrumima. Sada bi svi trebalo da se pobrinemo za jedan bolji prostor u kome bi bila smještana vrijedna kulturno-istorijska dobra”, naveo je član Presjedništva BiH.\nIstičući da će se o odgovornima tek razgovarati, Radmanović je rekao da pri tome ne misli na ljude koji su demonstrirali zbog teškog života, već na one koji su rušili i palili.\nOn nije mogao da kaže ko je odgovoran za ta dešavanja, jer nema dovoljno informacija. “Rukovodstvo BiH nije bilo informisano da se nešto ovakvo priprema, a kamoli kada je došlo do rušilačkih napada”, rekao je Radmanović.\nOn je napomenuo da se demonstracije dešavaju samo u jednom dijelu Federacije BiH, odnosno kantonima sa bošnjačkom većinom, dok ih nema u kantonima sa hrvatskom većinom i u Republici Srpskoj.\nNa pitanje da li se paljenje Arhiva BiH može dovesti u vezu sa obilježavanjem početka Prvog svjetskog rata, Radmanović je rekao kada se ovakve nesreće dese “onda ima svakakvih teza”.\n“Ne mogu to da potvrdim, niti u Arhivu to mogu potvrditi. Analize će pokazati da li je moguće da ima i takvih motiva. Tačno je da se oko početka Prvog svjetskog rata vode žestoke rasprave i to više vode političari nego istoričari, pa se iz takvih krugova nameću i ovakva pitanja”, rekao je Radmanović.\nOn je naveo da taj posebno izdvojeni dio arhivske građe koji se odnosi na slučaj “Gavrilo Princip” i proces koji je vođen protiv njega, nije nastradao u potpunosti, ali da tek treba utvrditi šta nedostaje.\nZahirović je rekao novinarima da su najviše stradale dvije zbirke – zbirka poklona i otkupa i zbirka personalih dosijea iz austrougarskog perioda između dva svjetska rata.\n“Stradala je arhiva zajedničkog ministarstva finansija i fonda Zemaljske vlade Drinska banovina. To su fondovi koji su gotovo u cijelosti stradali, a potpuna šteta je na novijem fondu – Domu za ljudska prava, gdje je potpuno izgorilo 15 000 predmeta”, pojasnio je Zahirović.\nDirektor Arhiva BiH rekao je da je postupak utvrđivanja stvarne štete u toku i da ova ustanova dobija veliku podršku od mnogih arhiva u BiH. On se zahvalio Radmanoviću koji, kako je rekao, ima izuzetan osjećaj prema arhivskim vrijednostima za pruženu podršku.\nArhivska građa našla se na meti vandala u petak, 7. februara, kada su zapalili zgradu Predsjedništva BiH tokom prvog danas protesta u Sarajevu.\nOdgođen plenum građana u Zenici (FOTO)


Rastu devizne rezerve Kine | Ekonomist\nDevizne rezerve Kine su prošlog mjeseca porasle za 17 milijardi dolara na 3.109 milijardi dolara, posle skoka od 10,5 milijardi dolara u avgustu, pokazali su danas objavljeni podaci centralne banke Kine, prenosi Rojters.\nEkonomisti koje je anketirala britanska agencija očekivali su rast rezervi za osam milijardi dolara. To je prvi osmomjesečni rast kineskih rezervi od juna 2014. godine, koje su trenutno na najvišem nivou od oktobra prošle godine.\nKina je pooštrila propise o iznošenju kapitala iz zemlje u poslednjih nekoliko mjeseci u nastojanju da podrži domaću valutu juan i zaustavi pad deviznih rezervi.\nVrijednost kineskih zlatnih rezervi je pala na 76 milijardi dolara krajem septembra, sa nivoa od 77,70 milijardi dolara krajem avgusta, prema podacima Narodne banke Kine, navodi britanska agencija.


Novi azil dodeljen LGBT osobi zbog progona | AzilSrbija\nPočetna / AKTUELNO / NAJNOVIJE / Novi azil dodeljen LGBT osobi zbog progona\nBeograd, 22 mart – Republika Srbija je u martu 2019. godine dodelila azil u obimu izbegličke zaštite gej muškarcu iz Irana po osnovu pripadnosti društvenoj grupi – LGBT osobama. U toku postupka azil koji je trajao šest meseci, utvrđeno je da je njegov strah za život u Iranu osnovan s obzirom na sistematsko kršenje ljudskih prava LGBT osoba u Iranu i svoje lično traumatsko iskustvo. Mladi Iranac od dolaska u Srbiju je jasno izražavao nameru da zauvek ostane ovde. Srbija je bila njegova krajnja destinacija i maštao je o početku novog života. Nakon meseci neizvesnosti, konačno je dobio pozitivnu odluku da može ostati u Srbiji.\nPrethodno APC/CZA i program druge šanse u Osnovnoj školi “12.decembar”.\nSledeće Informisanje od APC južnog tima u Preševu


CIRKUS: Flensburg igra dva meča u istom danu? – Balkan-Handball.com\nHome / Evropa / CIRKUS: Flensburg igra dva meča u istom danu?\nCIRKUS: Flensburg igra dva meča u istom danu?\nCirkus je najblaža reč kada se želi naći komentar informacije koja dolazi iz Nemačke. Naime, nemački Flensburg će gotovo izvesno odigrati dva meča u istom danu – drugog oktobra. Tada su na programu mečevi EHF Lige šampiona i DKB Bundeslige, a prema rečima gen-seka kluba, Dirka Šmeškea, rešenje za ovaj problem nije pronađeno.\nAko sve ostane na istom, „prvi tim“ Flensburga ostaće kod kuće da dočeka Lajpcig od 17.15, dok će juniori putovati u Dansku, gde ih čeka Silkeborg pola sata ranije od 16.45.\nNAvijači Flensburga tako će u isto vreme gledati svoj klub u dva različita meča, jer drugi termin nije pronađen!?\nNemački tim ima čak 37 registrovanih igrača za EHF Ligu šampiona, tako da odigravanje meča nije ugroženo.\nS obzirom na raspored koji je paklen, i na prethodno leto, koje je pojedinim momcima tek dalo par dana predaha nakon Olimpijskih Igara u Riju, s pravom se pitamo kuda sve ovo vodi i gde su granice igračke izdržljivosti, odnosno, humanosti?\n← Prethodni članak Dinamo dobio ĆSM u rumunskom derbiju\nNaredni članak → JEDAN MANJE: Tobias Karlson završio reprezentativnu karijeru


Svitanje projektom „Dajte im razlog za osmijeh“ nije zaboravilo sarajevsku djecu - AKOS\nHome > Naše aktivnosti > Humanitarni rad > Svitanje projektom „Dajte im razlog za osmijeh“ nije zaboravilo sarajevsku djecu\nSvitanje projektom „Dajte im razlog za osmijeh“ nije zaboravilo sarajevsku djecu\nby - 11/09/2016\nObradovani učenici OŠ Dobroševići uoči bajramskih praznika U saradnji sa upravom Osnovne škole Dobroševići odabrano je 20-tak učenika sa područja Riječice, Reljeva, Bojnika, Ahatovića i Dobroševića za podjelu školskog pribora i ruksaka.\nIdeja za ovu akciju je potekla od volontera i aktivista Udruženja Svitanje koji poznaju situaciju u navedenim naseljima i školi, a učestvuju godinama u projektu Svitanje „Dajte im razlog za osmijeh“ i drugim aktivnostima.\nDirektor Duran Mrndžić je izjavio za portal Akos.ba da je jako obradovan posjetom i poklonima za mališane i iskazao želju za saradnjom na drugim projektima kada je u pitanju udruženje Svitanje.\nOva akcija je dio projekta „Dajte im razlog za osmijeh“ koji se realizuje devetu godinu.\nOve godine do sada projektom je obuhvaćeno 750 djece u devet općina (Kotor Varoš, Bratunac, Rogaticu, Višegrad, Rudo, Bijeljinu, Zvornik, Prnjavor, Stolac), a u pripremi je i posjeta Kreševu čime će ukupni broj djece koji su obuhvaćeni ovim projektom premašiti 800.\nOpširnije o projektu pročitajte ovdje.\nProjekat “Dajte im razlog za osmijeh” i u Hercegovini: Sarajevsko Svitanje za stolačke učenike\nPoziv Udruženja Svitanje za volontiranje u Narodnoj kuhinji Stari Grad u toku ramazana\nPodjela knjiga povodom 5. septembra – Dana BH Telecoma za četiri biblioteke


Od sredine oktobra vozila iz BiH više ne trebaju zeleni karton za EU – Radio Feral\nOdluci koju je prije nekoliko dana, 28.septembra, službeno potpisala predsjednica Europske komisije Ursula Von Der Leyen praktično je potvrđeno da je Bosna i Hercegovina u oblasti osiguranja postala dio Europske unije ispunjavajući složene uvjete kako bi se ukinula potreba posjedovanja zelenog kartona kako bi se vozilom moglo ući u europrostor i pridruženih zemalja članica, saznaje Večenji list BH.\nKontinuirani rad i napori osiguravajućih društava u Bosni i Hercegovini pridonijeli su tome da će od 19. oktobra 2020. države članice EU-a, temeljem odluke Komisije Europske unije, prestati s provjerom osiguranja za sve vrste vozila koja su registrirana u BiH pri ulasku u EU, što je izravni rezultat povjerenja koje su osiguravajuća društva iz BiH stekla u ekonomskom prostoru EU-a. Ubuduće, našim vozačima neće se tražiti dokaz o postojanju osiguranja (zeleni karton), već će, kao i drugim državljanima EU-a, biti povjerenje u registracijsku oznaku.\nOvo se odnosi na države članice Europskog gospodarskog prostora i drugih pridruženih članica Andore, Islanda, Norveške, Srbije i Švicarske. Dovoljno je da vozilo posjeduje policu obaveznog osiguranja od odgovornosti i da je registrirano kod nadležnog tijela u Bosni i Hercegovini, piše Večernji list BH.\n← Fudbaleri Bosne putuju u Mramor po prve bodove sa gostovanja\nMogu li studenti iz BiH ponovo očekivati besplatno školovanje u Austriji →\nProfil teroriste iz Bugojna Radikalni vehabija i "vrhunski" haker\n28/06/2010 Mirza Musanovic\t0\nStigle su nam paklene vrućine: Ljekari savjetuju poseban oprez


Semafori budućnosti po meri pešaka | PC Press\nSemafori budućnosti po meri pešaka\nIako su pešacima već dati načini da donekle kontrolišu semafore, fizički tasteri uglavnom ne donose velike promene, te ne utiču bitno na bezbednost tokom prelaženja ulice. Austrijski istraživači mogli bi da ponude rešenje za ovaj problem, a u obliku semafora koji će se baviti namerama pešaka.\nNaime, radi se o semaforima koji su opremljeni kamerama, zahvaljujući čemu mogu da detektuju pešake koji nameravaju da pređu ulicu. Sistem „računarskog vida“ skenira određenu površinu, te semaforu šalje signal kada se jedan ili više pešaka pojavi na poziciji koja je označena kao mesto za prelaženje ulice. Čitav proces se odvija za nekoliko sekundi, te kreatori tvrde da je kraći od vremena koje je nekom pešaku potrebno da dohvati fizički taster u okviru običnog semafora. Pored toga sistem je fleksibilan, pa može da produži trajanje zelenog svetla ukoliko detektuje veću grupu ljudi na prelazu, ili se vrati na crveno svetlo odmah pošto primeti da na prelazu nema pešaka.\nOvo nije samo eksperimentalni projekta, te bi prvi ovakav semafor trebalo da se pojavi u Beču do kraja 2020. godine. Proći će još neko vreme dok ovakvi sistemi ne zamene fizičke tastere širom sveta, ali je ovo ipak važan korak u smeru bezbednijeg pešačkog života.\nTagovi: semafor, semafori\n← Originalni Apple I računar u torbi prodat za skoro pola miliona dolara\nRobot koji piše na jezicima koje ne poznaje →


TCR Nemačka ulazi u završnicu: Rasplet u četvoromeču Buri - Hese - Pročik - Halder - Serbiaring\nSeptember 13, 2019 Aleksandar Babić TCR 0\nNemački TCR šampionat ovog vikenda na Hokenhajmringu vozi pretposlednju rundu sezone 2019.\nBorba za titulu ulazi u završnu fazu, a u Baden-Virtemberg kao vodeći stiže vozač “audija” Anti Buri.\nTridesetogodišnjem Fincu konkurencija diše za vrat, a na šestom trkačkom vikendu biće brojnija za dva gostujuća “hjundaija” ekipe Target kompetišn, šampiona serije iz 2016. i 2017.\n„Konačno nastavljamo, dobar je osećaj vratiti se na Hokenhajm“, kaže Buri, koji je na prve četiri runde upisao 320 bodova i namerava da izvede sledeći korak ka naslovu prvaka. „Moj LMS rejsing je supermotivisan kao tim. Želimo da nastavimo da radimo dobro i da osvajamo poene i naravno da želimo da budemo na vrhu i kada dođe kraj sezone.”\nPut do odluke još je dugačak. Engstlerov pulen Maks Hese drugi je na tabeli sa 298 poena, slede aktuelni prvak Harald Pročik sa 282 – obojica voze “hjundaije” – te Majk Halder sa 274 boda, jedini pilot “honde” u vodećem kvartetu.\nVikend donosi maksimalno 85 bodova – 40 za pobedu u svakoj trci, plus 5 za pol-poziciju.\nHese kraj sezone dočekuje u izvrsnoj formi, njemu su upisane pobede u tri od poslednje četiri trke. Istina, na Nirburgringu je na cilj stigao iza Tjerija Nevila, ali Belgijanac je kao gost bio bodovno transparentan, dok je za pobedu u drugom sprintu Hese dobio polovinu poena, zbog nedovoljne izvezene distance.\n„Veoma smo moivisani i u poslednje vreme nam je forma odlična. Pokušavamo da damo svoj maksimum i da osiguramo što je moguće više bodova”, kaže 18-godišnjak iz Vernaua, pilot “hjundaija”. „Uprkos tome, biće teško jer staza baš i ne odgovara “hjundaiju”. Zato želimo da pokušamo da zaostatak učinimo što manjim, a da onda na finalu na Zahsenringu konačno raščistimo stvar.“\nZahsenring zaista jeste domaćin velikog finala, što se dešava prvi put u istoriji serije, ali o tome je još preran razmišljati. Sada se sve vrti oko Hokenhajmringa, koji je Pročiku ostao u lepoj uspomeni iz 2018; tu je osvojio naslov šampiona u završnici za infarkt, a trijumfovao je i u jednoj trci prvenstva 2017.\nMeđutim, vikend na Nirburgringu bio je daleko od idealnog za 43-godišnjeg Austrijanca i njegov HP rejsing. U subotu je imao rani kontakt sa suparnikom, a u nedelju je izgubio mnogo vremena tokom zamene pneumatika na početku provale oblaka. Hari je on kao i obično bezrezervno samokritičan: „To je bila totalna katastrofa, zakazli smo kao tim. Zato kao ekipa moramo da radimo delotvornije. Znamo da se stvari u auto-sportu dešavaju veoma brzo i da vikend lako može da krene naopako. To ne sme da nam se dešava. Želimo da izvezemo najbolji mogući vikend, to nam je kao ekipi izuzetno važno posle udaraca koje smo pretrpeli.”\nNa scenu TCR Nemačka u Hokenhajmu se vraća i tim Target kompetišn, osvajač četiri titule u prve dve sezone takmičenja. Boje italijanske ekipe u “hjundaijima i30 N TCR” braniće brat i sestra, Šveđani Andreas i Jesika Bekman, inače stalno angažovani u TCR Evropa.\nOsim njih, u akciji u Hokenhajmu će biti i Švajcarci Paskal Eberle i Mario Andereg u “kuprama”, kao i Marsel Fugel u “hondi sivik tajp R TCR”. Gostujući start u VIP “hjundaiju” tima Engstler izvešče jutjuber Franc Simon, a Holanđanin Moric Sandberg vraća se u kokpit “golfa” posle preskočene runde na Nirburgringu.\nNeizvesno je i u juniorskom šampionatu. Lider je vozač “honde” Britanac Bredli Berns (53,5 boda) ispred Švajcarca Žilijena Apoteloza u “kupri” (50). U poretku slede Mišel Halder u “hjundaiju” (47,5 poena) i Rene Kirher u “audiju” (46).\nTreninzi na Hokenhajmringu voze se u petak u 9:40 i 14:05. Subotnje kvalifikacije startuju u 9:40, trka 1 zakazana je za 17:15. Drugi sprint vikenda biće održan u nedelju, s početkom u 14:40.\nTrke pretposlednje runde TCR Nemačka mogu se pratiti na platformama adac.de/motorsport, youtube.com/adac i na Fejsbuk stranici serije.


Vermezović: Zalažem se za regionalnu ligu, vreme je da razum pobedi ludilo!\nTrener fudbalera Partizana Vladimir Vermezović rekao je da očekuje veliku borbu za titulu u prolećnom delu sezone i poručio da je uveren kako će šampionska trka biti rešena u utakmicama sa "manjim" rivalima. Kormilar crno-belih je poručio i kako bi voleo da se formira regionalna liga po uzoru na košarkašku.\nTrener Partizana ne da svojim pulenima da se opuste, pošto imaju šest bodova više u odnosu na prvog pratioca, večtiog rivala Crvenu zvezdu.\n"Očekujem vruće proleće već od utorka. Drago mi je da sam uspeo igračima da usadim u glavu da nemamo prednost i da krećemo od nule. Svaki meč je finale, imamo 15 takvih mečeva do kraja. Igrači su spremni da ponesu pritisak koji im se tovari na leđa. Nije lako biti igrač Partizana, velika je odgovornost. Ova ekipa ima snagu da osvoji šestu titulu u nizu i tako postavi neke vrlo visoke standarde", rekao je on i smatra da će mali mečevi biti ključni.\n"Odluka o šampionu i o ispadanju iz lige pašće na, uslovno rečeno, malim mečevima. Ne vidim veliku razliku u kvalitetu između Partizana, Zvezde i ostalih timova. Jagodina je blizu, tu je Vojvodina, neugodan je Radnički iz Kragujevca, Javor, a da ne pričamo o nama trenutno najtežem mogućem rivalu, BSK-u iz Borče. Svaki sledeći meč je najteži. Definitivno će ovo proleće biti jedno od najzanimljivijih u poslednjih nekoliko godina", poručio je trener crno-belih.\nPartizan u prvom delu prolećne šampionske trke neće moći da računa na Lazara Markovića, koji ima problema sa povredom trbušnih mišića.\n"Hajde jednom za svagda da presečemo sa tom pričom. On je povređen već nekih 10 meseci. Bio je u Nemačkoj kod Milera Volfarta, pa u Londonu, a i naši lekari su ga pregledali. Na kraju u je bio Engleskoj kod poznatog terapueta koji je lečio Inzagija i Pirla. Njegova preporuka je da dođe još tri nedelje i da će to sve biti u redu", objasnio je on.\nVermezović smatra da će Marković nedostajati Partizanu, ali da crno-beli moraju i mogu i bez njega do rezultata.\n"Lazar je bio naš najbolji igrač, proglašen je i za najboljeg igrača Srbije za 2012. Kao što nismo kukali kada je najbolji golman Srbije bio povređen i nije branio, nećemo kukati ni za Lazarom iako je njegov izostanak vrlo značajan. Partizan je toliko veliki klub da može bez svakog", istakao je trener crno-belih.\nOn je dodao da je zadovoljan zimskim pripremama koje su crno-beli odradili na više lokacija, u Beogradu, na Tari, u Antaliji i Sloveniji.\n"Organizovano smo išli u tri dela da ne opteretimo igrače dugim zadržavanjem u jednom mestu. Tada obično dolazi do ekscesnih situacija. Proveli smo sedam dana na Tari po snegu, to je malo neobično za naše uslove, ali to je bio pun pogodak. U Antaliji smo odigrali osam utakmica u 12 dana i svesno ušli u rizik da provere mogu rezultatski da budu neuspešne. Imali smo jake protivnike, samo tako možemo da napravimo iskorak ka Evropi", jasan je Vermezović.\nTokom zimskom prelaznog roka ekipu su napustili Nemanja Tomić, Sreten Sretenović, Stefan Šćepović, Mohamed Zabija i Eduardo. U Humsku su stigli Predrag Luka, Tomislav Pajović, Nemanja Kojić i Brazilac Eliomar.\n"U Partizanu sve radimo planski, kako dolaske tako i odlaske igrača. Doveli smo fudbalere na onim mestima na kojima smo bili deficitarni. Ne bih to nazvao pojačanjima, jer Partizan je i ovako jak tim, samo smo pojačali konkurenciju. Novajlije će značajno podići i nivo treninga i nivo igre u Partizanu", kazao je on.\nVermezović je dodao i da mu je teško da poredi ovu i prethodnu generaciju Partizana sa kojom je u sezoni 2004/2005. osvojio titulu i došao do osmine finala Kupa UEFA.\n"Tu su bili iskusni Kralj, Mirković, Tomić, Nađ i Ćirić, pa Boja, Brnović i mladi Radović, Babović, Vukčević, Emeghara, Rnić... Bili su vrlo odgovorni ekipa, taktički izuzetno spremna, bilo je milina raditi sa nima. Ova generacija koju sad vodim ima drugu energiju, mlađi su i bezobrazniji. Imam običaj da kažem da Mercedes 500 iz 1950. godine i Mercedes 500 iz 2010. ne mogu da se mere, a i jedno i drugo su Mercedes 500", slikovito je objasnio.\nPre letošnjeg povratka u Partizan Vermezović je radio u južnoafričkoj ekipi Kajzer Čifs.\n"Pamtiću je po tome što sam imao sreću da radim godinu dana pre Mondijala i osetim veliku ljubav prema fudbalu. To je Švajcarska afričkog kontinenta. Kad sam išao rekli su mi da budem oprezan, jer otimaju automobile na semaforima, a kod nas se to dešavalo 1992. ili 1993, tako da ništa novo nisam doživeo. Bio sam trener najpopularnijeg kluba u Africi sa 14 miliona regisitrovanih navijača, ljudi su me voleli i dan danas me vole. Radio sam sa igračima od kojih su neki bili u Partizanovom fokusu, ali su dosta čudni i teško podnose rastanak od Južne Afrike", zaključio je trener srpskog prvaka.


MOTOR blog » Erbas predstavlja novi avion A330ne Erbas predstavlja novi avion A330ne – MOTOR blog\nNakon odluke odbora direktora Grupe, kompanija Erbas predstavila je nove članove porodice aviona sa širokim trupom, A330-800neo i A330-900neo, koje odlikuje najnovija generacija motora Rols Rojs Trent 7000, aerodinamička poboljšanja i nove funkcije kabina. Koristeći se izuzetnom ekonomičnošću, prilagodljivošću i visokom pouzdanošću aviona A330, novi model A330neo smanjuje potrošnju goriva za 14 odsto po sedištu, što ga čini najisplativijim širokotrupnim avionom srednjeg opsega na tržištu. Pored značajne uštede goriva, A330neo operateri će imati koristi i od povećanja opsega do čak 400 nautičkih milja, kao i drugih propratnih operativnih prednosti Erbasove porodice. Prve isporuke A330neo aviona počeće u četvrtom kvartalu 2017. godine.\n,,A330 daje važan doprinos renomeu naše Grupe, kao jedan od najpouzdanijih i komercijalno najefikasnih aviona ikada. Kupci ga obožavaju. Odlukom da poboljšamo motor aviona, obezbedili smo da nam A330 avioni visoko lete i mnogo narednih godina. Troškovi unapređivanja A330neo modela biće obračunati u periodu od 2015. do 2017. godine, i uticaće sa -70 poena na planiranu prodajnu dobit Erbas Grupe za 2015. godinu. I pored ovih troškova, naši poslovni prospekti su dobri, a kada avion A330neo počne sa letenjem nastaviće da doprinosi zaradi Grupe.”, rekao je Tom Enders, generalni direktor Erbas Grupe.\n,,A330neo je logičan korak u razvoju A330 porodice, poznate po pouzdansti i raznovrsnosti. Ovaj avion pruža optimalno rešenje za avio-kompanije širom sveta koje žele da minimiziraju operativne troškove goriva, a ujedno i ponude svojim putnicima najbolje u klasi udobnosti “, izjavio je Fabris Bregier, predsednik i generalni direktor Erbasa. ,,Smatramo da A330neo ima jak tržišni potencijal i uvereni smo da će ovaj avion, kao i njegov brat – A320neo, imati značajan uspeh u klasi aviona sa srednjim opterećenjem. Iznova usklađujemo dokazano dobar avion sa širokom bazom operatera, a najsvežijim inovacijama i tehnološkim unapređenjima činimo ga još efikasnijim.”\nPored novog Rols-Rojs Trent 7000 motora, avion A330neo donosi inovacije u vidu aerodinamičkih poboljšanja, poput A350 KSVB inovativnog modela krila povećanog raspona i novog mlaznog motora. Pilotima će koristiti prednosti najnovije generacije letačkih sistema, dok će već udobna kabina biti dodatno optimizovna sa do deset sedišta od 18 inča. Putnici su takođe na dobitku jer su za njih spremna nova tehnološka dostignuća 21. veka u kojima će moći da uživaju u toku leta, a neka od njih su četvrta generacija In Flight zabave u vidu 3D filmova, specijalno osvetljenje i mogućnost korišćenja interneta.\nErbas predstavlja novi avion A330ne was last modified: July 16th, 2014 by Goran Aničić


Skupštinski Odbor utvrdio da je Vladin predlog za promenu Ustava ispunio formu - Izazov\nNovi magazin 14. juna 2019. 14:30\nSkupštinski Odbor za ustavna pitanja utvrdio je danas da je Vladin predlog za promenu Ustava stigao od ovlašćenog predlagača i u predviđenoj formi tako da će biti upućen poslanicima čime će, ako ga prihvate, krenuti procedura za promenu Ustava.\nU predlogu dostavljenom Odboru navedeno je samo koje bi odredbe trebalo promeniti, a one se odnose na pravosuđe, kao i da je cilj jačanje vladavine prava i usklađivanje sa evropskim pravnim tekovinama.\nPredsednik Odbora poslanik Pokreta socijalista Đorđe Komlenski je smatrao da Vlada treba da svoj predlog dopuni konkretnim normativnim rešenjima za odredbe koje bi se menjale, ali nije dobio podršku za to.\n„Ne znači da Skupština ta rešenja ne može da koriguje“, rekao je Komlenski.\nMinistarka pravde Nela Kuburović je rekla da Vlada neće dostavljati nikakav predlog ustavnih amandmana, jer nije ovlašćena, već je posao članova ovog Odbora da konačni tekst predloga iznesu pred poslanike.\n„Ono što je radilo ministarstvo pravde je neka radna verzija koja može Odboru da posluži kao osnova za dalju diskusiju i debatu“, rekla je Kuburović.\nObrazlažući potrebu da se menja Ustav u oblasti pravosuđa, ona je rekla da su neke odredbe nedorečene, da ih treba uskladiti sa evropskim tekovinama, kao i da je Vencijanska komisija naročito prigovorila da je prevelik uticaj parlamenta na pravosuđe, kroz izbor sudija.\nTakođe, kako je rekla, ostavljanje da se zakonima utvrde razlozi za razrešenje sudija je krešenje stalnosti sudijske funkcije.\nPredstavnici Srpske radikalne stranke ocenili su da predlog treba povući jer, u situaciji u kojoj je danas Srbija, „ne treba dirati“ u Ustav, uz ocenu da je tvrdnja ministarstva pravde da se predviđenim promenama postiže depolitizacija „licemerna“.\nPoslanik SRS Verica Radeta je naglasila da se neke izmene u pravosuđu mogu uradi kroz zakone, bez menjanja Ustava, kao što je vraćanje sudova opšte nadležnosti i normalnog istražnog postupka.\n„Ma pustite vi kako je radio Haški tribunal, tamo je dva bez duše jedan bez glave, tako sad radi i naše tužilaštvo“, naglasila je Radeta.\nPoslanik SRS Aleksandar Šešelj je naveo da se u obrazloženju vladinog predlog kaže da se Srbija pre 18 godina opredelila za evropske integracije.\n„Kad se Srbija o tome izjašavala, kad je to pitan narod“, naglasio je Šešelj.\nOn je nazvao „bizarnim“ da se izmene srpskog pravosuđa određuju „nekakvim pregovaračkim okvirima“ i to narodu koji je odavno državotvoran.\n„Vlast se poziva na Venecijansku komisiju, zar je ona važnija od naroda, institucija, Pravnog fakulteta i naše stručne javnosti, to nije normalno“, napomenuo je Šešelj.\nPovodom tvrdnje Kuburović da je namera da se pravosuđe depolitizuje, on je zatražio da se sudije oslobode pritiska izvršne vlasti.\nPoslanik Demokratske stranke Gordana Čomić je rekla da nema jasne procedure, tako da je najbolje da se kroz konsultacije šefova poslaničkih grupa utvrdi dalje postupanje.\n„Ovo je prvi putaposle 1974. da se amandmanima menja Ustav, a nema jasne procedure“, rekla je Čomić, navodeći da je Skupštini data isključiva nadležnost za postupak promene Ustava.


U Bosni i Hercegovini uvedena naknada za zbrinjavanje otpadnih motornih ulja\nDva bosanskohercegovačka entiteta harmonizovali su ekološke propise i utvrdili naknadu za zbrinjavanje otpadnih motornih ulja, koja se počela primjenjivati od 1. januara 2022. godine.\nFederacija BiH i Republika Srpska utvrdili su nove propise prema kojima će trgovci autoopremom u oba entiteta od 1. januara 2022. godine morati plaćati naknadu od 0,20 maraka po litri prodatog motornog ulja ili sredstva za odmrzavanje.\nNovac od ovih naknada će se slijevati u Fond za zaštitu okoliša FBiH, odnosno u Fond za zaštitu životne sredine RS-a. Prema informaciji iz Federalnog ministarstva okoliša i turizma, riječ je o provođenju direktive Evropske unije o produženoj odgovornosti proizvođača, uvoznika i distributera koji imaju obavezu da plate za konačno zbrinjavanje i reciklažu otpada koji nastaje od proizvoda koji se plasiraju na tržište Federacije BiH.\n– Naknade otpadaju za posebne kategorije kao što su: gume, ulja, vozila, akumulatori i baterije i uplaćuju se Fondu za zaštitu okoliša Federacije BiH koji tako prikupljena sredstva raspoređuje u odnosu 30 posto Federaciji BiH i 70 posto kantonima. Od sredstava koja pripadaju Federaciji BiH, 30 posto pripada Fondu Federacije BiH, a ukoliko nisu uspostavljeni fondovi za zaštitu okoliša kantona sredstva će biti raspoređivana kantonalnim budžetima u iznosu od 70 posto – pojašnjavaju iz Ministarstva okoliša i turizma.\nFederalni fond doznačena sredstva koja mu pripadaju raspodjeljuje tako da je pet posto namijenjeno za rad Informacionog sistema upravljanja otpadom, 20 posto za ulaganja u infrastrukturu upravljanja otpadom u FBiH i 75 posto za poticaje u vidu finansijske pomoći za aktivnosti sakupljanja i reciklaže posebnih kategorija otpada.\n– Fond za zaštitu okoliša kantona i kantoni 20 posto doznačenih im sredstava raspodjeljuju za ulaganja u infrastrukturu upravljanja otpadom, a 80 posto za poticaje u vidu finansijske pomoći za aktivnosti sakupljanja i reciklaže posebnih kategorija otpada. Kada su u pitanju poticajna sredstva, Uredbom je propisano da se dodjeljuju sakupljaču i recikleru u vidu finansijske pomoći, na temelju javnog konkursa koji provode jednom godišnje Fond za zaštitu okoliša Federacije BiH, fondova za zaštitu okoliša kantona i kantonalnog ministarstva nadležnog za okoliš – kazali su za Faktor iz Ministarstva okoliša i turizma.


SNP Nenada Popovića počela kampanju za beogradske izbore – NovostiDana.rs\nSNP Nenada Popovića počela kampanju za beogradske izbore\nPredsednik Srpske narodne partije i ministar bez portfelja zadužen za inovacije i tehnološki razvoj Nenad Popović izjavio je da SNP danas počinje kampanju za beogradske izbore u kojoj će gradjanima ponuditi viziju Beograda kao „pametnog grada“.\n„Od danas krećemo u narod, u svaku opštinu i svaku kuću u Beogradu, od Lazarevca do Surčina. Učinićemo sve da se našim svakodnevnim radom i posvećenošću razvoj Beograda nastavi“, rekao je Popović na skupu SNP-a u Beogradu.\nKako je saopšteno iz SNP, Popović je rekao da ta stranka Beogradjanima nudi viziju Beograda koji će biti digitalni i pametni grad, gde je primena tehnoloških inovacija put za dobijanje efikasnijih i jeftinih usuga u oblasti gradske uprave, javnog transporta, komunalnih preduzeća, zdravstvene zaštite i obrazovanja“.\nPopović je rekao da SNP želi da Beograd učini centrom inovacionog preduzetništva na Balkanu, kao i da će u Beogradu uskoro početi gradnja najsavremenijeg srpsko-kineskog industrijskog parka.\n„Vlada Srbije i ja kao ministar, učinićemo sve da što brže pored Pupinovog mosta u Borči kao simbola prijateljstva srpskog i kineskog naroda, nikne park u kojem će raditi najsavremenije kineske i svetske kompanije.\nTo će biti grad budućnosti gde će biti otvoreno desetine hiljada novih radnih mesta“, rekao je Popović.\nOn je istakao da će zbog „političkog značaja Beograda za celu Srbiju“, SNP razgovarati sa Srpskom naprednom strankom (SNS) o načinu izlaska na te izbore.\n„Imamo odličnu saradnju sa SNS na svim nivoima vlasti. Mi smo dve državotvorne partije koje su garant da Srbija nikada neće ući i NATO i da nikada neće uvesti sankcije Rusiji.\nNaše partije su garant da će Beograd nastaviti da se razvija i da će se u njemu graditi nove ulice, škole, zdravstvene ustanove“, rekao je Popović, navodi se u saopštenju\nU ponedeljak pretežno sunčano, vetrovito i toplije


Moderno ropstvo u Evropi: Djeca sa Balkana moraju dnevno da ukradu 1.000 evra @ Cafe.ba\nNedjeljni horoskop: Ovnovi da se spreme za ljubavni Isprobajte novu pozu koja vam garantuje potpuno uživanje Prevara kruži Facebookom, pazite da ne postanete žrtva! Kako se ovogodišnja dodela Oskara pretvorila u ''cirkus'' Moderno ropstvo u Evropi: Djeca sa Balkana moraju dnevno da ukradu 1.000 evra Svijet\nIzvor: Cafe.ba / Agencija Anadolija 22.06.2016 u 17:37 h\nHolandska policija je saopštila da bande širom Evrope prisiljavaju 300 djece da dnevno ukradu najmanje 1.000 evra, te da četiri mreže rade u Holandiji, Španiji, Austriji, Hrvatskoj i BiH.\n“Operacija je počela prije više od godinu dana kada su istražitelji iz Amsterdama primjetili da je grupa djece koja je često korištena za džeparenje pod kontrolom odraslih osoba”, navodi holandska policija.\nKada je policija uhapsila par osoba iz istočne Evrope tokom racije u stanu u Barseloni 15. juna, pronašla je bebu i petero djece mlađe od 15 godina. Bračni par se smatra dijelom mreže koja eksploatiše djecu i očekuje se da će biti izručeni Holandiji. Oni se sumnjiče za trgovinu ljudima, koristeći lažne identitete i sklanjanje maloljetne djece od nadležnih organa.\n"Ovih dana tragamo za dokazima koji bi potvrdili da su djeca žrtve trgovine ljudima. Smatran da je ovo vrh ledenog brijega i da ima još djece u Holandiji koja su žrtve ovakve vrste kriminala", rekao je holandski tužilac Varner ten Kate.


Podela voća, povrća, mleka i mlečnih proizvoda deci u školama\nMINISTARSTVO POLJOPRIVREDE PRIPREMA REALIZACIJU EU ŠKOLSKE ŠEME: PODELA VOĆA, POVRĆA, MLEKA I MLEČNIH PROIZVODA DECI U ŠKOLAMA\nMogućnost da se u Crnoj Gori počne sa realizacijom ovog programa koji je vrlo popularan i uspešno se realizuje u zemljama EU, Ministarstvo je definisalo u ovogodišnjem agrobudžetu, a planirano je da se za početak realizuje pilot projekat tokom naredne školske godine. U cilju pripreme i definisanja modela realizacije Programa voće, povrće, mleko i mlečni proizvodi za škole, koji bi najbolje odgovarao Crnoj Gori, prethodnih dana održana je TAIEX radionica na kojoj su stručnjaci iz Poljske i Slovačke predstavili način uspostavljanja i funkcionisanja Šema za škole u EU i iskustvo svojih zemalja.\nKako je saopšteno, na radionici Školske šeme u zemljama članicama EU su vrlo dobro prihvaćene, posebno od strane škola, dece i roditelja, što pokazuje podatak da se na nivou zemalja članica primenjuje u više od 90 odsto, pre svega, osnovnih škola. Kako su istakli stručnjaci iz Poljske i Slovačke, svaka država može da definiše model organizacije posla i distribucije proizvoda školama, ali ono što je zajedničko svima je puna uključenost nadležnih ministarstava za poljoprivredu, prosvetu i zdravlje.\nPrema rečima načelnice Odeljenja za ekonomske analize Ministarstva poljoprivrede i ruralnog razvoja Kristine Lapčević, Crna Gora je u prethodnom periodu uspostavila pravni osnov za uvođenje ovog programa. Ona je istakla ambiciju i spremnost Crne Gore da krene sa sprovođenjem ovog programa koji će se finansirati kroz agrobudžet, a kasnije, članstvom u EU, iz evropskog budžeta.\n- Za nas je važno da krenemo sa primenom ovog programa koji ima mnogostruke benefite. Kroz pilot projekat planiramo da sagledamo interesovanje i potrebe škola, mogućnosti za realizaciju programa i sa strane škola i dobavljača, te da definišemo najbolji model organizacije celokupnog posla, od nabavke do distribucije obroka koji će biti deljeni deci u školama, kazala je Lapčević.\nProgram Školskih šema, kako je ocenila, predstavlja investiciju u budućnost naše dece i podrazumeva, osim podele obroka u vidu svežeg voća, povrća i mlečnih proizvoda, i prateće edukativne programe, u vidu predavanja o zdravoj ishrani, nastave na poljoprivrednim gazdinstvima, časova degustacije i dr.\nPrva radionica koju je organizovalo Ministarstvo poljoprivrede i ruralnog razvoja putem EU TAIEX Programa podrške, ima za cilj da pruži detaljne informacije o uspostavljanju i sprovođenju školskih šema u zemljama članicama EU, kako bi se relevantni subjekti koji će biti uključeni u sprovođenje ovog programa u Crnoj Gori što bolje upoznali sa mogućnostima.\nRadionice i sastanci na ovu temu biće intenzivirani u narednom periodu, gde se očekuje veća uključenost proizvođača, predstavnika njihovih udruženja, kao i predstavnika obrazovnog i zdravstvenog sistema.\nIzvor: Ministarstvo poljoprivrede i ruralnog razvoja CG


Sindikat poručio vlastodršcima: Nemate pravo vršiti pritisak na radnike da pune Fond solidarnosti - UGLJEVIK.INFO\nSaturday, 28. November, 2020\nRukovodioci organa uprave i javnih službi namaju pravo vršiti pritisak na radnike kako bi „bilo dobro“ da potpišu izjavu o dobrovoljnom odricanju od dijela plate za Fond solidarnosti. Posebno to pravo nemaju, moralno, sve dok se ne odreknu mnogobrojnih političkih privilegija koje uživaju nauštrb radnika i ostalih građana.\nOvo je danas izneseni stav Sindikata uprave RS, kojima su, kako navode, brojni radnici javili sa pritužbom da su pod pritiskom da se putem ankete izjasne o odricanju dijela plate u korist novoformiranog Fonda.\n-Vlada RS je usvojila zaključak uz preporuku da se izvrši anketa u okviru organa uprave i javnih službi i fondova da li su radnici raspoloženi da se na bazi dobrovoljnosti odreknu dijela plate. Prema našim saznanjima, anketa se na terenu pretvara u “naredbodavnu izjavu” o dobrovoljnom odricanju dijela plate – naveli su iz ovog Sindikata.\nPritom su ih uputili da radnik sam, bez pritiska, odlučuje da li će i u kom iznosu solidarno učestvovati u finansiranju Fonda solidarnosti.\nSindikalci poručuju, svako ko bude naredbodavno i ucenjivački nastupao prema zaposlenima, biće predmet rada ovog Sindikata i neće proći bez suočavanja sa javnošću.\n– Rukovodioci koji su danas počeli prikupljati izjave o dobrovoljnom odricanju dijela plate radnika, uz “prijeteće i naredbodavne opaske” da je bolje da radnici sami potpišu odricanje 10 odsto od neto plate zaposlenog, od sutra će se naći na “crnoj listi” Sindikata, kažu u ovoj organizacji.\nDodaju da će objavljivati njihova imena i stranku iz koje dolaze. Ovo se pogotovo odnosi na gradonačelnike i načelnike koje u oktobru čekaju izbori.\n– Naučite da radnici nisu vaše vlasništvo i vaše igračke. Sve dok se ne odreknete svih političkih benefita nauštrb radnika, nemate moralno pravo da to tražite od radnika. Biće vas sramota izaći na ulicu – poruka je predsjednika Sindikata uprave RS Bože Marića.\nTakođe dodaju da nije vrijeme za politikanstvo i ucjene radnika, već za jedinstvo i solidarnost.\n– Ovo što se pokušava, neće vam to tako proći – kažu u ovom strukovnom sindikatu radnika organa uprave i javnih službi.\nŠatorski karantin u Rači


Na žalost, rast cena nekretnina manifestovaće se u novogradnji ili ukoliko se odlučite da sami gradite kuću. Razlog time je rast cena građevinskog materijala koji je od poečtka godine skočio oko 30%. Neke cene su se povećale i preko ovog procenta. Ovi cenovni “udari” svakako će najviše pogoditi objekte koji su sad u fazi projektovanja.\nObjekti koji su već izgrađeni ili su pri kraju i gde su ispunjeni svi tehnički uslovi za useljenje stanara, mogu i dalje da imaju iste cene. Na investitoru je da proceni da li da podiže cene sa rizikom da odbije kupce ili da zadrži stare cene koje su građene na osnovnu starih cena iz predmera i predračuna. Investor ako misli da i povećava cene za objekat koji je već izgrađen, preporuka je da uradi povećavanje cena u veoma malim procentima za nove potencijalne kupce. Kupce sa kojima je ranije sklopljen ugovor i definisana cena kao i dinamika plaćanja, nije poslovno da se da ugovorni uslovi menjaju u toku saradnje (važenja ugovora).\nSvakako, za sva takva pitanja, najbolja adresa je Agencija na nekretnine, gde Agenti prodaje sa pravnim timom sastavljući ugovore, daju puno pravno obezbeđenje i predvidljivost kupcu stana u novogradnji. Drugim rečima, kupac stana u novogradnji mora da zna na primer, ukoliko je kupio stan od 80,000 eura, da bude siguran da je to cena do kraja i da nikava tržišna previranja ne smeju da menjaju ugovorne stavke kao i cenu. Kupac predviđa da je investitor uradio predmer i predračun radova prema tekućim tržišnim cenama i da već ima građevinski materijal na stanju. Da li je tu praksi tako, to ne bi trebalo da zanima kupca stana u novogradnji.\nKroz ugovor kao poslovni-pravni odnos dva lica, kupac mora biti siguran i pravno obezbeđen da sve turbulencije na tržištu, ne smeju da remete potpisan pravni odnos sa investirom. Agencije za nekretnine , takođe sa svojim pravnim timovima, moraju da kroz svoje kupoprodajne Ugovore, na sve načine obezbede kupca od bilo kakvih “iznenađenja”.\nOtkad su i zvanično počeli pripremni radovi prve metro linije (priprema terena na lokaciji Makiš), nameće se novo pitanje - da li će metro linije uticati na tržište...


Balkanci, što dalje od bele tačke! - Sportske.net\nMožda je nepisano pravilo da igrač koji padne u šesnaestercu ne šutira penal, ali ove nedelje je u evropskom fudbalu nepisano pravilo bilo da igrač iz zemalja bivše Jugoslavije ne šutira penal.\nDa krenemo redom, Dušan Tadić, jedan od najboljih igrača Sautemptona ove sezone pri rezultatu 0:0 uzeo je stvar u svoje ruke, namestio loptu na kreč. Uhvatio se za glavu nekoliko sekundi kasnije.\nAdem Ljajić, još jedan srpski internacionalac i po mnogima najbolji igrač Rome u poslednjih nekoliko mečeva, želeo je da nastavi svoj golgeterski niz. Sudija je dosudio penal za Romu, a saigrači su mu prepustili izvođenje najstrože kazne. Nije mu se dalo, loše ga je izveo, Lamana je odbranio penal za veliku radost komentatora, videćete to u narednom snimku.\nIpak, Roma je kasnije golom Naingolana savladala tada trećeplasiranu Đenovu, Ljajić se za razliku od Tadića izvukao.\nReprezentativac Hrvatske, Ivan Perišić, jedan je od najtraženijih fudbalera u predstojećem zimskom prelaznom roku. Paderborn je uspeo da uzme bod na gostovanju Volfsburgu, iako su "Vukovi" bili mnogo bolji rival. Sama činjenica da je golman Paderborna bio igrač meča i igrač kola Bundeslige dovoljno govori u prilog tome kako je branio, a odbranio je i penal pomenutom reprezentativcu Hrvatske.\nZa kraj, crnogorski internacionalac, Marko Baša, koji nastupa za Lil, promašio je penal, ali je njegov tim bez većih problema savladao Tuluz za koji nastupaju četvorica srpskih internacionalaca.\nEvo i svih promašenih penala...


Vesti online / Vesti / Svet / Čečeni poručuju: Turci izdajnici, zažalićete\nČečeni poručuju: Turci izdajnici, zažalićete\nLider Čečena Ramzan Kadirov izjavio je da će Turska "zažaliti zbog onog što je učinila", nakon što su turski lovci u utorak oborili ruski vojni avion zbog navodnog upada u turski vazdušni prostor.\nČečeni spremni da ispunjavaju Putinove naredbe\n- Ne sumnjam da će Turska veoma dugo žaliti zbog ovog incidenta - napisao je Kadirov na svom profilu na Instagramu, a preneo je Bi-Bi-Si.\nČečenski vođa je istakao i da "oni koji na svakom koraku govore o prijateljstvu i saradnji se ne ponašaju ovako izdajnički".\n- Smatram mojom dužnošću da izjavim da smo ja lično, Čečenska Republika i čitav čečenski narod spremni da ispunjavamo naređenja koja nam da predsednik Rusije, a za to imamo volju, odlučnost, veoma obučene snage i hiljade dobrovoljaca! Stalno čekamo na naređenja! Tako to rade prave ruske patriote - napisao je Kadirov.\nTurska je oborila ruski vojni avion na granici sa Sirijom zato što je, kako tvrdi turska vojska, povredio vazdušni prostor Turske iako je više puta upozoren, dok rusko Ministarstvo odbrane ističe da ruski avion nije narušio turski vazdušni prostor.\nTurski premijer Ahmet Davutoglu rekao je u Amanu da je Turska imala pravo da odgovori na povredu svog vazdušnog prostora i da bi svet trebalo da zna da će Turska uraditi "šta god je neophodno" kako bi garantovala bezbednost svoje zemlje.\nNešto ranije je ruski predsednik Vladimir Putin rekao da je napad na ruski avion Su-24 "udarac u leđa koji su Rusiji naneli saučesnici terorista" i upozorio da će obaranje ruskog aviona imati ozbiljne posledice po rusko-turske odnose.\n* VIDEO: Turci oborili ruski avion nad Sirijom\n* Putin: Zabili su nam nož u leđa saučesnici terorista!\n* Sirija: Obaranje aviona agresija na našu zemlju\nAvion Su 24\nSVET Rusija: Turska akcija neprijateljski čin\nSVET VIDEO: Turci oborili ruski avion nad Sirijom\nSVET Ban Ki Mun zabrinut, traži smirenje tenzija\nSVET Satelitski snimak: Bombarder Su-24 nije bio u turskom vazdušnom prostoru\nUtorak 24.11.2015. 20:19\nkako Tanjug javlja Jeca je osvojila svojim usnama srpski medijski prostor,Goca drroca ima novu frizuru a Daca maca se svlači golla na patijima.


Vi ste ovde:Početna»Pomoć Republici Srbiji»IPA»IPA 2011\nFinansijski sporazum za nacionalni IPA 2010 program, predstavlja četvrtu tranšu sredstava od 1,4 milijarde evra koje je EU namenila Srbiji u period od 2007. – 2013. godine.\nU okviru Finasisjkog sporazuma, odobreno je 26 projekata, ukupne vrednosti od 174,8 miliona evra (uključujući i rezervna sredstva).\nProjekti su podeljeni u tri oblasti:\nPolitički kriterijumi – uloženo 54,1 milion evra u projekte opštinske infrastrukture (31,1 miliona evra), javne uprave (6,5 miliona evra), uprave trezora (2 miliona evra), izjednačavenje kaznenog sistema (5,5 miliona evra) .\nDruštveno ekonomski zahtevi – uloženo 75,9 miliona evra a najveći projekti su izgradnja infrastrukture u visokom obrazovanju (25 miliona evra), program podrške Južnoj i Jugozapadnoj Srbiji (14,1 miliona evra), Koridor 10 (10 miliona evra), prelazak na digitalno emitovanje TV programa (10,5 miliona evra).\nEvropski standardi – uloženo 42,7 miliona evra u projekte prevencije i kontrole ilegalnih migracija (7 miliona evra), nacionalnu labaratoriju za kontrolu hrane (6,5 miliona evra), energetska infrastruktura u Vranju i Leskovcu (15,5 miliona evra).\nIPA 2010 – download


Neovisno o tome koji oblik medicinske edukacije stiče pojedinac tokom redovnog školovanja, očekuje se, shodno savremenim potrebama i kretanjima u oblastima istraživanja i praktičnog rada, da se vrši kontinuirana medicinska edukacija i doedukacija tokom čitavog radnog vijeka. Drugim riječima, kontinuirana medicinska edukacija (KME) je proces, koji obuhvata sve oblike poslijediplomske edukacije, koja se organizira na Medicinskom fakultetu Univerziteta u Sarajevu, a izvan redovnih dodiplomskih, postdiplomskih, specijalističkih i doktoralnih studija, sa ciljem usavršavanja i dopunjavanja znanja, vještina i kompetencija doktora medicine, kao i drugih stručnjaka koji obavljaju zdravstvene ili srodne djelatnosti.\nNavedeno je zakonska obaveza i pravo pojedinca, dok je istovremeno Medicinski fakultet obavezan da organizira i omogući i ovaj vid edukacije, vodeći računa o potrebama kao i savremenim kretanjima u ovim oblastima.\nVodeći računa o navedenom, Medicinski fakultet je obavio planirana istraživanja i konsultacije kako bi program kontinuirane medicinske edukacije (KME) bio sa jedne strane prilagođen potrebama budućih korisnika, a sa druge strane koncipiran u skladu sa savremenim kretanjima i saznanjim u relevantnim naučnim oblastima.\nU to ime angažirani su naučni i stručni saradnici, eksperti u svojim oblastima, iz zemlje i inostranstva, koji su sposobni i voljni da prenesu znanja na najbolji mogući način.\nKompletna edukacija odvija se putem Centra za Koninuiranu Medicinsku Edukaciju (CKME), koji predstavlja zasebnu organizacionu jedinicu Medicinskog fakulteta Univerziteta u Sarajevu (MFUNSA), pri čemu se edukacija odvija u saradnji sa katedrama Medicinskog i drugih fakulteta, zdravstvenim ustanovama, nadležnim ministarstvima, strukovnim udruženjima, farmaceutskom industrijom i drugim odgovarajućim institucijama iz oblasti zdravstva.


Na tribni pod nazivom „Profesionalna etika u onlajn medijima“ učestvovali su novinari iz Gornjeg Milanovca, Čačka, Kragujevca i Aranđelovca.\nSa lokalnim novinarima o profesionalnoj etici razgovarali su Gordana Novaković, generalna sekretarka Saveta za štampu i Zvezdan Mančič iz Centra za razvoj fotografije.\nTeme o kojima se razgovaralo su nova Medijska strategija, primena Kodeksa novinara Srbije u onlajn okruženju, učešće onlajn medija u samoregulaciji i prednosti članstva u Savetu za štampu.\nPrisutni novinari su upoznati sa najčešćim prekršajima Kodeksa novinara u onlajn medijima, kao i o tome kako mediji mogu da izbegnu tužbe sudovima i žalbe Savetu za štampu zbog neovlašćenog korišćenja fotografija.\nNovinari su predočili teškoće sa kojima se lokalno novinarstvo susreće, pre svega, u odnosu gradskih institucija i ustanova prema njima, kao što su nemogućnost dobijanja osnovnih informacija.\nNovinarska etika Onlajn mediji Savet za štampu\n← Istraživanje: Internet najčešći izvor informisanja\nSlobodna televizija traži da se ispita poslovanje SBB-a zbog zloupotrebe dominantnog položaja →


Izveštaj sa okruglog stola u Severnoj Mitrovici GracanicaOnline.Info\nIzveštaj sa okruglog stola u Severnoj Mitrovici\n19. oktobra 2018. 3 min read\nNova društvena inicijativa (NSI) i NVO Komunikacija za razvoj društva (CSD) u okviru projekta ,,Odgovorno društvo – transparentne opštine“ organizovali su okrugli sto u Severnoj Mitrovici o rezultatima, nedostacima i napretku rada lokalnih samouprava i mehanizmima transparentnosti i odgovornosti na lokalnom nivou. Okrugli sto je održan 29.juna 2018. godine u Centru građanske energije (CEC) u Mitrovici.\nOkruglim stolom je moderirao Marko Milenković, programski asistent Nove društvene inicijative koji je istakao zadovoljstvo povodom održavanja okruglog stola, a potom i značaj održavanja ovakve debate u okviru projekta koji ima za cilj uključivanje i povezivanje građana, organizacija civilnog društva i medija sa lokalnim samoupravama u deset opština sa srpskom većinom radi zastupanja i unapređenja transparentnosti i odgovornosti lokalnog nivoa vlasti.\nNa pitanje moderatora koliko je opština Severna Mitrovica zaista servis građana i na koji način ostvaruju komunikaciju sa građanima, odbornik u skupštini opštine Severna Mitrovica Tozo Zaporožac je istakao da opština jeste servis građana i da opštinska administracija odgovori na sve zahteve koji stignu od građana.\nNemanja Biševac, odbornik u skupštini opštine Severna Mitrovica je istakao da je na skoro 95% zahteva odgovoreno, građani treba da znaju da je opština tu za njih..Najveći uspeh je viđen na samom terenu, možemo reći da smo urbanizovali grad, zaposlili mnogo mladih ljudi što je najveći uspeh lokalne samouprave. Opština je ta koja treba da obezbedi bolje uslove za život građanima.\nNa pitanje šta su najveći spesi a šta neuspesi u radu ove lokalne samouprave, odbornici su se složili da postoje vidljive stvari koje su promenjene u gradu. Građani trebaju da imaju poverenja u svoju lokalnu samoupravu i da veruju izabranima. Građani nekad nisu svesni niti upoznati sa funkcijama ljudi i kome da se obrate. Odgovornost je na lokalnoj samoupravi, a i na građanima, kakav god problem građani da imaju treba da se obrate odbornicima. U Severnoj Mitrovici su formirani svi departmani i odeljenja i to je svakako veliki uspeh, međutim potrebno je poboljšati osnovne uslove za život što mi upravo kroz infrastrukturne projekte činimo, i dodaju da građani imaju poverenju u ovu strukturu vlasti i da im treba dati vremena.\nStefan Veljković, izvršni direktor OEK Sinergije je u svom oraćanju istakao da civilno društvo ne radi dovoljno na edukaciji građana o svojim pravima i da su građani zbunjeni između dva sistema, srpskog i kosovskog, takođe napomenuo je i da od 750 registrovanih organizacija civilnogdruštva na severu Kosova on zna samo 5 do 10 onih koji nešto rane. Napominje da postoje vidljive stvari koje su promenjene u gradu. Građani trebaju da imaju poverenja u svoju lokalnu samoupravu i da veruju izabranima. Građani nekad nisu svesni niti upoznati sa funkcijama ljudi i kome da se obrate. Odgovornost je na lokalnoj samoupravi, a i na građanima, kakav god problem građani da imaju treba da se obrate odbornicima..\nNa pitanje šta je potrebno uraditi za bolji rad lokalnih samouprava, Stefan ističe da treba animirati mlade ljude, Sinergija je pravila razne debate za mlade gde oni mogu pitati sve što ih zanima i gde su uvek pojavljuju sve različiti mladi ljudi. Debate pomažu u podizanju svesti građana. Građani trebaju više da budu uključeni,više se odazivaju građani koji nisu zadovljni i dolaze samo da traže neku grešku, umesto građana koji su zadovoljni, treba se fokusirati na ljude koji su zadovoljni. Razmišljamo po kategorijamailisugrađaniekstremno za ilisuekstremnoprotiv.\nNeki od građana su istakli da pre svega treba rešiti saobraćaj u gradu što je jedan od većih problema, i od većih izazova lokalne samouprave na šta su im predstavnici lokalne samouprave odgovorili da opština radi sve da se prvo saobraćaj reši, ali je u planu da se svi putevi asfaltiraju čim se sredi ulica Lole Ribara koja će ostati ulica, samo će biti bolja i lepša ali imaće istu namenu, ide na redu nova ulica dok se ne sredi ceo grad.\nTags: Komunikacija za razvoj društva Nova društvena inicijativa Odgovorno društvo – transparentne opštine Severna Mitrovica\nPrevious Živojin Ćirković novi predsedavajući Konsultativnog veća za zajednice\nNext KoSSev nagrađen za novinarsku hrabrost\n4. avgusta 2021., 20:11


S400 - 1\nANKARA - Turski predsjednik Redžep Tajip Erdoan potvrdio je danas da je Ankara testirala sistem protivvazdušne obrambene S-400 koji je kupila od Rusije, navodeći da za to neće tražiti dozvolu Sjedinjenih Američkih Država.\n19. 10. 2020 10:53\nMOSKVA - Ruski odbrambeni sistem S-400 Trijumf stigao je na Ural, gdje su danas održane probe prvi put nakon što je oružje modifikovano, prenijela je pres služba lokalnih vlasti.\nANKARA - Turska je danas prvi put testirala ruski protivraketni sistem S-400, prenijeli su lokalni mediji.\n30. 06. 2020 22:00\nMOSKVA - Turska ne može prosljeđivati niti dalje izvoziti sisteme protivvazdušne odbrane "S-400" u treće zemlje bez pristanka Rusije, saopšteno je iz pres-službe ruske Federalne službe za vojno-tehničku saradnju.\nVašington zabrinut zbog turske kupovine S-400 od Rusije\n05. 03. 2020 10:58\nISTANBUL - Turska kupovina ruskih odbrambenih sistema S-400 veoma zabrinjava Vašington koji razmatra kakvu podršku može ponuditi u sirijskom Idlibu, rekao je danas specijalni predstavnik SAD za region Džejms Džefri.\nTurci pomoću F-16 testiraju S-400\n25. 11. 2019 16:28\nANKARA - Turski borbeni avioni F-16 će danas letjeti iznad glavnog grada Ankare da bi testirali novi protivraketni sistem S-400.\nAtlantski savjet: Isporuka S-400 Srbiji pokazuje rusko komandovanje Bugarskom\n05. 11. 2019 16:54\nSOFIJA - Posljednji događaji, koji bi trebalo da dovedu do napetosti između Bugarske i Rusije, iz nekog razloga ne prouzrokuju oštre reakcije Sofije, saopštili su iz Atlantskog savjeta Bugarske.\n20. 06. 2019 11:27\nRusija u julu isporučuje S-400 Turskoj\nMOSKVA - Juri Ušakov, savjetnik ruskog predsjednika Vladimira Putina, izjavio je da Kremlj očekuje da će raketni sistemi zemlja-vazduh S-400 biti isporučeni Turskoj u julu, kako je i planirano, prenosi TASS.\n07. 06. 2019 20:09\nVAŠINGTON - SAD su odlučile da obustave dalju obuku turskih pilota za upravljanje avionima F-35, javlja Rojters.


Republika / Srpske sudije imaju novog šefa!\nčetvrtak, 27. 6. 2019.| 09:10\nDo početka nove sezone Superlige ostale su još četiri sedmice. Od predstojeće takmičarske godine vraćamo se na sistem bez deljenja bodova, ali sa plej-ofom, delimično su promenjena pojedina pravila fudbalske igre, a od juče Sudijska komisija Fudbalskog saveza Srbije ima novog šefa.\nZa predsednika je, na sednici Odbora za hitna pitanja, izabran nekadšanji arbitar saveznog ranga, Milan Karadžić, poslednjih godina angažovan na više različitih funkcija u srpskoj kući fudbala. Ovoga puta dobio je zadatak da rukovodi organizacijom koja se suočavala sa velikim pritiscima i greškama u bliskoj prošlosti, očekuje se da bar malo popravi situaciju na tom polju.\nKaradžić će na funkciji prvog čoveka Sudijske organizacije zameniti Zorana Petrovića, a osim njega, članovi Komisije biće još: Majo Vujović, Boško Jovanetić i Igor Radojičić.\nSport Fudbal Superliga Srbije Sudije Milan Karadžić Srbija


Staza za kuglanje sa keglama zubima: gde se reklamirati sa KQI-ovom uslugom osiguranja zuba\nPost published:17 маја, 2021\nLogo ERGO firme\nBivša KarstadtQuelle Insurance – KQI a sada ERGO je nemačka osiguravajuća kompanija najveći nemački prodavac usluge direktnog osiguranja, sedište firme je u Düsseldorf-u, Nemačka, web sajt je ergo.com.\nWeb sajt ERGO firme\nDodatak državnom osiguranju\nKarštatKvele Inšurns se specijalizovala u ponudi dodataka državnom sistemu socijalnog osiguranja, ponuda omogućava potrošačima da osiguraju značajan dodatni trošak ugradnje zubnih implanta jer vlada neće da pokrije kompletan račun.\nOsiguranje implantata u Hamburgu\nKarstadtQuelle Insurance je smislila genijalan način gde se reklamirati sa svojom uslugom osiguranja zubnih implantata, u Hamburg-u, Nemačka u kuglani na stazama za kuglanje.\nStaze za kuglanje sa keglama kao zubima u ustima\nDonji dela lica sa ustima bez zuba\nKarštatKvele Inšurns je postavila ogromne postere donjeg dela lica sa otvorenim ustima bez zuba na zid gde se završavaju staze za kuglanje a u usta je postavila čunjeve.\nKada igrač baci kuglu kegle na broju\nKod kuglanja kada igrač baci kuglu niz stazu sve kegle su na broju i nalaze se na svome mestu kao u ovom reklamiranju skroz leva i desna staza dok čunjevi na srednje 3 staze nisu svi na broju i neravnomerno su raspoređeni.\nKeglama se ne vidi vrh kao i zubima\nUsled optičke iluzije:\nkegle izgledaju kao zubi jer su kraće po visini,\nne vidi im se vrh nego se vidi donji deo čunja baš kao kod zuba gde se vidi donji deo zuba,\nkegle su bele kao i zubi i\nstaza za kuglanje izgleda kao vlažan isplažen jezik jer se staze ulje da kugla lakše klizi.\nNakon bacanja neki čunjevi padnu\nNakon bacanja kugle najčešće samo neki čunjevi padnu dole, neki ostanu uspravno a usled optičke obmane iz daljine izgledaju kao zubi koji su preostali i kao rupe gde su nekad bili zubi i tada usta izgledaju prilično krezubavo baš kao u nekog starkelje a obaveštenje na plakatu iznad poručuje da firma KarstadtQuelle Insurance može obezbediti osiguranje dentalnih implantata.\nIgrači u kuglani su stariji građani\nGde se reklamirati ciljnoj grupi za osiguranje zubnih implanta, KarštatKvele Inšurns je to uradila u kuglani u Hamburgu, jer igrači su najčešće dokoni stariji građani od 50 pa sve do 80 leta starosti, krezubavi, sa po kojim zubom u zubalu, koji u kuglanu dolaze radi druženja, rekreacije, gimnastike, vežbanja i razmrdavanja starih kostiju koje su zarđale i počele da škripe.\nObaveštenje osiguranje 9€ mesečno\nNa zidu iznad krezubavih usta se nalazi:\nobaveštenje na plakatu „Osiguranje zubnih implanta od 9.9 € mesečno“ a\nispod je i broj telefona koji može skoro svaki dekica zapamtiti posle par sati igranja,\ndesno se nalazi i bivši naziv web sajta kqv.de a sada je ergo.com a\njoš desno je i naziv firme KarstadtQuelle Insurance.\nKarštatKvele Inšurns je veoma uspešno odgovorila na pitanje gde se reklamirati efektno sa uslugom osiguranja zuba, pa na zidu kuglane, ovo krezubavo reklamiranje je dugo ostalo u pamćenju čak i dekicama koji brzo zaboravljaju ali mnogo veći broj posetilaca sajtova je video to reklamiranje na internetu gde je bilo postavljeno na web sajtove i opisivano.\nVrata lifta razdvajaju mladence: kako se reklamirati sa Sabina Stobrawe-ovom advokatskom uslugom Rukohvati stepenica kao ručke stonog fudbala: gde se reklamirati sa Carlsberg-ovim proizvodom pivom Tamna šupljina u kaseti ormara fitnes kluba: kako reklamirati firmu GABA i proizvod Elmex pastu za zube Pali sef kroz plafon banke na pod: reklamiranje firme Lifebroker i usluge životnog osiguranja Ogromna otvorena šaka ispod auta na parkingu: gde se reklamirati sa Matchbox proizvodom autićem Vojnik nišani puškom u drugog, vraća mu se uperena cev: kako reklamirati GKzM i apel za mir u Iraku Zadnji deo busa kao kamion za smeće: reklamiranje KHCF apela za očuvanje čistog busa Isparavajuća kafa iz poklopca šahta: reklamiranje firme Folgers i proizvoda kafe\nTags: ERGO, Hamburg, Kegle za kuglanje, Kuglanje, Nemačka, Osiguranje, Plakat, Poster, Zubi\nPrevious PostGrafikon finansijske vizit kartice kupi-prodaj: reklamiranje firme CCF i usluge finansijskog saveta\nNext PostPali sef kroz plafon banke na pod: reklamiranje firme Lifebroker i usluge životnog osiguranja


Da li su Obama i Klintonova nezakonito prisluškivali Trampa? - 02.02.2018, Sputnik Srbija\nDa li su Obama i Klintonova nezakonito prisluškivali Trampa?\n„Novi Sputnjik poredak“ analizira najveći politički skandal u novijoj američkoj istoriji. 02.02.2018, Sputnik Srbija\n21:00 02.02.2018 (Osveženo: 12:07 20.07.2021)\n„Novi Sputnjik poredak“ analizira najveći politički skandal u novijoj američkoj istoriji.\nŠta stoji u poverljivom kongresnom izveštaju o istrazi predsedničke kampanje Donalda Trampa i zašto se FBI i Demokratska partija protive njegovom objavljivanju? Da li su Barak Obama i Hilari Klinton nezakonito prisluškivali Donalda Trampa? Da li će se afera „Rusijagejt“ pretvoriti u „Obamagejt“, koji će po svom razornom efektu biti teži čak i od čuvenog „Votergejta“ i znači li to da će Tramp uspeti da uzvrati udarac vašingtonskoj „močvari“, iako se činilo da je u tom sukobu pobeđen? Kakve će to posledice ostaviti po američku politiku?\nGosti Nikole Vrzića su novinar Siniša Ljepojević i Stevan Gajić, saradnik Instituta za evropske studije.


Deca iz izbegličkog kampa u Libanu\nFotografije iz izbegličkog kampa u dolini Beka, na istoku Libana.\nDeca u ovom kampu su bez obzira na teške životne uslove dočekale sneg sa osmehom.\nFotografije iz izbegličkog kampa u dolini Beka, na istoku Libana. Deca u ovom kampu su bez obzira na teške životne uslove dočekale sneg sa osmehom.\ndolina Beka u Libanu


► ECFR: Kriza pružila priliku Vučiću da pojača napade na EU i da zaigra na\nU tekstu se dodaje da je Vučić tada rekao da EU nije bila voljna da proda ili dostavi Srbiji robu neophodnu u borbi protiv pandemije, a da su "isti ti ljudi ranije tražili od Srbije da izmeni procedure za tendere kako bi Kinezi bili isključeni, a kompanije iz EU dobijale srpski novac".\nUmesto da se suoči sa značajnim posledicama zbog svojih prestupa, Vučić je iskoristio podele unutar EU povodom proširenja Unije da vređa taj blok 27 država i da legitimiše svoju politiku, kao i svoje "udvaranje autoritarnim partnerima kao što su Kina, Rusija i Ujedinjeni Arapski Emirati", navodi ECFR.\n"Da bi se razumela dinamika u osnovi trougla EU-Srbija-Kina, potrebno je staviti Vučićeve izjave u širi kontekst: Srbija je zemlja kandidat za EU u kojoj je prethodnih godina prisutno sve veće nazadovanje demokratije, zarobljavanje države i gušenje medija i slobode govora", piše u tekstu.\nDodaje se da je EU "primila k znanju taj razvoj situacije", ali da nije tražila od Srbije da objasni postupke.\n"Srbija srećno sedi na dve stolice jer niko od nje ne traži da se opredeli. Ona mora biti suočena s tim. Za Srbiju će najvažniji odnos biti s Evropom i nikakva količina propagande neće to promeniti", dodaje se u analizi ECFR.\nU tekstu se navodi da EU treba da pokaže veću solidarnost i među državama članicama i prema najbližim susedima i ocenjuje da ona to "već čini, samo uz mnogo manje pompe".\n"EU je uključila Srbiju u nove zalihe medicinske opreme i Srbija će u tom kontekstu imati ista prava kao i članice Unije. Važno je da je EU u poslednjih 20 godina bila ključna u jačanju kapaciteta zdravstvenog sektora Srbije", stoji u analizi.\n"Bez EU, zdravstveni sistem Srbije bio bi znatno manje sposoban za borbu protiv pandemije korona virusa. Evropska pomoć je možda malo sporija od kineske, jer mora da preskoči više birokratskih prepreka, i dolazi uz manju pompu, ali će trajati", navode autori analize.\nOni dodaju da je Srbija otvorila 18 poglavlja u pristupnim pregovorima s Briselom, čiji je cilj usklađivanje domaćeg zakonodavstva sa regulativom EU i da "angažman s Kinom u tom pogledu nije od pomoći".\n"Kineski infrastrukturni projekti uglavnom se ne pridržavaju standarda nabavki, uključujući one na konkurentnim tenderima. Otkako su proizvodnju povećale fabrike u Smederevu i Boru koje su kupili Kinezi, došlo je do rasta zagađenja u Srbiji. Rezultat toga je da se Srbija dodatno udaljila od usklađenosti s ekološkim standardima EU", navodi se u tekstu.\nU analizi se navodi da je Srbija privukla "najveći iznos kineskih zajmova i investicija od šest zemalja Zapadnog Balkana", da je četvrta u Evropi po obimu kineskih stranih direktnih investicija.\n"Kineski projekti u Srbiji uključuju kredite za autoputeve i železničke pruge, koje uglavnom grade kineski ugovarači; kredite za termoelektranu; kupovinu kompleksa za iskopavanje bakra u Boru; rešenje za bankrotiranu fabriku čelika; investicije u zrenjaninsku fabriku auto guma i ugovore s kineskom kompanijom Huavej za razvoj 5G mreže i isporuku opreme za nadzor", piše u tekstu.\nAutori analize ECFR dodaju da će trenutni rast publiciteta verovatno proizvesti "malo trajnih koristi za Srbiju koja bi mogla postati siromašnija kada kineski krediti dođu na naplatu".\nevropski savet za spoljne poslove


KULTURA Архиве - Страница 4 од 166 - Dnevnik Juga\nTakmičenje u pevanju izvornih narodnih pesama“Izvor“ 30. novembra u DK „Brestovac“\nDom kulture u Brestovcu, i ove godine, organizuje takmičenje u pevanju izvornih narodnih pesama bez instrumentalne pratnje pod nazivom “ IZVOR “ . Takmičenje se odnosi na učesnike uzrasta od 11. do 15. godina i odvija u dve kategorije:A) pojedinačno iB) grupa pevača – duet, tercet, kvartet… Prijave učesnika sa …\nU LKC-u otvoren 59. Oktobarski likovni salon\nSrdjan Stamenkovic 29/10/2021\tKULTURA, Leskovac 0\nSinoć je u holu Leskovačkog kulturnog centra otvoren 59. Oktobarski likovni salon, jedna od najvećih i najznačajnijih likovnih manifestacija koja okuplja umetnike iz čitavog Jablaničkog okruga i juga Srbije. Oktobarski likovni salon 59. po redu otvorila je Jelena Stanković, član Gradskog veća, koja je rekla: „Ovo je jedan od najstarijih …\nGodišnjicu rada crkveni ansambl „Branko“obeležava velikim koncertom\nIna Dendić 26/10/2021\tDRUŠTVO, KULTURA, Leskovac, Mladi u fokusu 0\nU holu Leskovačkog kulturnog centra, u petak 29. oktobra od 19 časova biće održan koncert crkvenog ansambla „Branko“, povodom prvog rođendana. Leskovački crkveni ansambl „Branko“ osnovan je 2020. godine sa blagoslovom njegovog preosveštenstva episkopa niskog Arsenija, na praznik Preporodne mati Paraskeve. Ova vokalno instrumentalna družina je tokom godine postojanja učestvovala …


Posle izjava nadležnih da radnik valjevskog Krušika, osumnjičen da je odavao poslovne tajne, ne može biti uzbunjivač jer nije poštovao zakonsku proceduru, te se medijima obratio, pre nego poslodavcima i tužilaštvu, stiže vest da je jedan oficir, po nalogu ministra vojnog Aleksandra Vulina, prošle nedelje, smenjen. Na niže radno mesto, prebačen je upravo zato što je odlučio da poštujući proceduru bude uzbunjivač i nadležnima prijavi korupciju u Ministarstvu odbrane.\nOficir je nadležnima prijavio da je komisija za prijem u radni odnos dobila usmeni nalog i to iz kabineta ministra Aleksandra Vulina da se „moraju zaposliti četiri lica“, koja nisu ispunjavala potrebne zakonske uslove i zatražio status uzbunjivača.\nVojni sindikat Srbije navodi da se po prijavi oficira ne postupa, već umesto da ga proglase uzbunjivačem zato što je prijavio korupciju u Ministarstvu odbrane, on je, prošle nedelje, prebačen na niže radno mesto. Kriju i njegov identitet, strahujući da će se sa progonom nastaviti.\n„Reč je o oficiru sa najvišim ocenama, njegov prvopretpostavljeni starešina pobunio se i nije bio saglasan sa njegovom smenom i bio je izričit da se njegovim premeštajem čini šteta vojnoj službi, međutim nije uspeo da ga zaštiti. Zato ćemo mi, Vojni Sindikat Srbije, protiv ministra Vulina zbog ovoga podneti krivičnu prijavu, jer sumnjamo da je upravo on odgovoran za mobing uzbunjivača“, kaže se u saopštenju.\nPoslodavce i tužilaštvo zaobišao je Aleksandar Obradović iz valjevskog Krušika, već je direktno medijima dostavio dokaze da je otac ministra policije umešan u trgovinu oružjem. Dostavio im je i dokumenta da privatni izvoznici oružja, sa kojima Branko Stefanović sarađuje, po nižoj ceni, od domaćih izvoznika kupuju to oružje.\nObradović je uhapšen, i dalje je u kućnom pritvoru, a to je, za javnost, bila tajna duže od dvadeset dana. Zato što se najpre obratio medijima nadležni smatraju da ne zaslužuje status uzbunjivača, dok novinari koji su objavili te informacije tvrde da nije imao izbora.\n„Nije mogao da informiše direktora Krušika, kada je sam direktor Krušika umešan. Prema dokumentima koje mi je Aleksandar dostavio bilo je jasno da je Krušik oštećen za stotine hiljada dolara – namerno, kako bi privatna kompanija GIM ostvarila profit, a koju je prema istim dokumentima predstavljao otac ministra policije Nebojše Stefanovića. Dakle, nije mogao da informiše direktora Krušika o ovom kriminalu, nije mogao da informiše policiju jer je u čitav slučaj umešan otac ministra policije. Nije mogao da informiše bezbednosne snage jer su i one pod kišobranom Nebojše Stefanovića. Nije mogao da informiše ni tužioca, jer je tužilac naložio njegovo hapšenje“, rekla je bugarska novinarka Diljana Gajtandžijeva.\nKakav prolaze uzbunjivači u Srbiji najbolje pokazuje to što niko ne istražuje da li je u Krušiku bilo korupcije i sve što je Obradović otkrio, kaže novinar Branko Čečen.\n„Ovo društvo ne želi korist od svog građanina, ovo društvo hoće da obeshrabri građanina koji upućuje na korupciju, tako što ga uhapsi tajna služba, dakle uhapsila ga je BIA“, ocenio je Čečen.\nAdvokat radnika iz Krušika, Vladimir Gajić kaže će njegov klijent tek kada se postupak u kojem ga tužilaštvo posmatra kao okrivljenog za odavanje poslovne tajne, završi on će moći da se pojavi kao uzbunjivač.\nNagrada Medija centra „Odbrana“ novinarki RTS-a\nUNS traži da se oslobodi uzbunjivač iz Krušika, uhapšen zbog dostavljanja podataka o izvozu oružja\nAleksandar Vulin Uzbunjivači Vojska Srbije\n← NDNV snimio spot podrške za N1 (VIDEO)\nTrifunović oštar i kad se „kaje“: Izvinjavam se botu i trovaču medijske scene →


Hercegnovski DPS zahtijeva izvinjenje Turističke organizacije i koalicije na vlasti\nRistićeva slika - degradira imidž grada!\n- Nakon niza propusta, nesmotrenih odluka, nepotizma i protekcionizma, kojima se degradiraju Herceg Novi, njegov imidž i razvoj, objavljivanje fotografije Nemanje Ristić na profilu Turističke organizacije Herceg Novog dokaz je da koalicija na vlasti nema granica u svom bezumlju, poručuju iz hercegnovskog DPS.\n- Staviti u isti kadar naš Herceg Novi i lice sa potjernica, sa zastrašujućom prošlošću i ništa boljom sadašnošću, potvrda je ne samo odsustva bilo kakve odgovornosti, već i očiglednih namjera odgovornih u Turističkoj organizaciji koju kontroliše Novska lista. Od formiranja aktuelne vlasti, Turistička organizacija prednjači u bahatom trošenju novca građana. Promocija grada pretvorena je u groteskne prizore šepurenja funkcionera željnih pažnje, putovanja i fotografisanja”, dodaju oni.\nU ovoj partiji se pitaju, ko u koaliciji na vlasti promoviše kriminalce i kriminalne organizacije, lica sa potjernica i osuđivane ličnosti?\n- Da li je to promocija kakvu zaslužuje naš grad i da li takvu promociju treba da plaćaju građani Herceg Novog? Koja partija u koaliciji na vlasti ima pravo da unižava građane Herceg Novog? Koji partijski lider ima pravo da baci pod noge jubilarni Praznik mimoze da bi se Nemanja Ristić na fotografijama šepurio sa mažoretkinjama? Ko se to otvoreno poistovjećuje sa fašističkim stavovima lica sa fotografije? Da li je bilo ko u koaliciji na vlasti svjestan učinjenog i poruke koja je poslata? I šta je još ostalo da odgovorni u Turističkoj organizaciji i upravi grada urade da degradiraju imidž Herceg Novog do nepovrata - pitaju oni.\nIz DPS zahtijevaju izvinjenje, ne samo zaposlenih u Turističkoj organizaciji, već i svih predstavnika koalicije na vlasti koji su dopustili ovakvo besprizorno uniženje građana i degradaciju vrijednosti za koje se borimo.\n- O odgovornosti prema zakonu i građanima, neka se zabrinu sami - ističu oni.\nSpecijano državno tuužilaštvo optužuje srpskog državljanina Nemanju Ristića da ga je angažovala Federalna služba bezbjednosti Rusije da bude dio logističke mreže koja je za 16. oktobar 2016. godine, na dan parlamentarnih izbora, pripremala terorističke napade na ključne institucije Crne Gore.\nNemanja Ristić, nekadašnji član “voždovačkog klana” i osuđenik, tereti se sa još trinaest osoba za terorizam u pokušaju i, prema svim raspoloživim podacima, imao je značajnu ulogu u “crnoj operaciji 16. oktobra”. Ristiću i njegovom sunarodniku Predragu Bogićeviću i dvojici organizatora Eduardu Sišmakovu i Vladimiru Popovu (agentima ruske GRU) sudi se u odsustvu.\nSrbija je odbila da izruči Bogićevića i Ristića uz obrazloženje “da je neosnovana molba crnogorskih vlasti, te i da nijesu ispunjeni zahtjevi za njihovu ekstradiciju”.


Crvena zvezda perfektnim skorom do plej ofa – CZBG portal\nCrvena zvezda perfektnim skorom do plej ofa\nsreda 29.05.2019\tNema komentara na Crvena zvezda perfektnim skorom do plej ofa\nIzvor: KKCZ, zvanični sajt\nKošarkaši Crvene zvezde mts pobedili Borac 86:58 u poslednjoj utakmici grupe A Superlige. Pred 800 gledalaca najefikasniji Ristić sa 16, Rivers i Beron sa po 14 ubačenih poena. Prvi meč polufinala protiv Mege u nedelju od 19 časova u dvorani “Aleksandar Nikolić”.\nKošarkaši Crvene zvezde mts bez poraza su okončali takmičenje u grupi A Superlige Srbije, pošto su u poslednjem meču grupe u dvorani „Aleksandar Nikolić” savladali ekipu čačanskog Borca rezultatom 86:58 (20:20,17:17,21:11,28:10).\nPred 800 gledalaca najefikasniji kod crveno-belih bili su Ristić sa 16 poena I 9 uhvaćenih lopti, Beron I Rivers sa po 14 ubačenih poena.\nMeč je sa klupe vodio prvi pomoćnik Milana Tomića, Andrija Havrilović, pošto je prvi trener crveno-belih zbog jake preglade i bolesti bio sprečen da sedi na klupi u sredu uveče.\nMeč bez ikakvog takmičarskog značaja doneo je nakon odličnog starta Crvene zvezde i vođstva 10:0 i 16:4, izjednačenu košarku u kojoj su gosti maksimalno rasterećeni imperativa rezultata odigrali dobru drugu deonicu i čak poveli 31:25.\nMeđutim, nakon velikog odmora (prvo poluvreme završeno rezultatom 37:37) crveno-beli su dodali gas i serijom poena Bilija Berona stigli do prednosti od 7-8 poena (53:45 u 29.minutu) i tu prednost su povisili na ponovo dvocifrenih +10 do kraja deonice 58:48. U poslednjoj deonici crveno-beli su odigrali izuzetno angažovanu I snažnu odbranu I uvećavali rezultat iz minuta u minut sa konaćnih +28.\nUtakmica u dvorani „Aleksandar Nikolić” ostaće upamćena i po tome što je 100.meč u dresu Crvene zvezde mts odigrao Boriša Simanić.\nKK Crvena zvezda mts:\nRadanov, Čović, Davidovac,Nenadić, Lazić (kapiten) 6, Faje5, Beron 14, Dobrić 10,Ristić ,Simanić 9,KC Rivers 14, Odžo 2\nKK Crvene zvezde mts na startu polufinala Superlige dočekaće u nedelju ekipu Mege u dvorani „Aleksandar Nikolić” a utakmica se igra od 19 časova.


Savet bezbednosti o situaciji u Hondurasu\nBrazilska ambasadorka u UN Maria Luiza Vioti tražila je hitan sastanak Saveta bezbednosti o Hondurasu zbog napete situacije oko brazilske ambasade u toj zemlji, nakon što se svrgnuti predsednik Hondurasa Manuel Zelaja tajno vratio u zemlju i utočište potražio u brazilskoj ambasadi.\nPrivremeni ssef vlade Roberto Misseleti izjavio je rano jutros da je spreman na dijalog sa izaslanicima Manuela Zelaje u okviru međunarodnog posredovanja koje vodi kostarikanski predsednik Oskar Arias.\nZelaja koji je nakon državnog udara 28. juna proteran iz zemlje, uspeo je u ponedeljak na opšte iznenađenje da se tajno vrati u glavni grad Tegusigalpu.\nPolicija je u sredu upotrebila suzavac kako bi rasterala više hiljada demonstranata koji su pokušali da priđu brazilskoj ambasadi.\nMinistar spoljnih poslova Karlos Lopez rekao je da vlada neće pokušati da uđe u ambasadu da uhapsi Zelaju, ali je istakao da neće popustiti pred glavnim zahtevom međunarodne zajednice da prepuste Zelaji vlast na četiri meseca, do isteka njegovog mandata.\nSAD i EU pozvale su na mir u Hondurasu i ponavljaju da Zelaju smatraju legitimnim predsednikom te zemlje.


Oko 300 prijava mobinga tokom 2010. godine : Nadlanu.com\nOko 300 prijava mobinga tokom 2010. godine\nObjavljeno 28. dec 2010. / 00:00:00\nBEOGRAD, 28. decembra 2010. (Beta) - Inspektoratu za rad, tokom ove godine, prijavljeno je oko 300 slučajeva mobinga, što je gotovo četiri puta više nego prethodne, 2009, izjavio je direktor tog Inspektorata Predrag Peruničić.\n"Na zlostavljanje na radnom mestu pođednako se žale zaposleni u privatnim i državnim preduzećima. Razlike gotovo da nema ni u broju prijava koje su uputili muškarci i žene", kazao je Peruničić agenciji Beta.\nZakon o sprečavanju zlostavljanja na radnom mestu počeo je da se primenjuje od 4. septembra, ali to nije povećalo broj prijava u odnosu na prethodnih devet meseci ove godine. "Broj prijava nije porastao od početka primene Zakona o sprečavanju zlostavljanja na radnom mestu. U Inspektorat je tokom 2010. prosečno stizalo oko 30 prijava mobinga svakog meseca", naveo je Peruničić.\nOn je, ipak, istakao da je broj prjavljenih slučajeva mpbinga porastao u odnosu na prethodnu 2009. kada je registrovana 71 prijava. Prema nezvaničnoj statistici, u sudove je od početka primene novog zakona stiglo nekoliko desetina predmeta, a presuda, niti novčanih kazni zbog mobinga još nema.\nUMETNICI ZA ŽIVOTINJE: Sever Zolak - Imati ljubimca je neverovatna sreća, ali i…\nUpoznajte Novosađanina koji čuva pse lutalice od zime i pravi im kućice\n57. godišnjica Jelisejskog sporazuma i prva godišnjice od potpisivanja Ahenskog…\nTARZAN MILOŠEVIĆ, AMBASADOR CRNE GORE U SRBIJI: Svi smo prolazni, Crna Gora i Srbija…


Dobrodošli Novi ciklus finansijskih edukacija mladih 2017/18 "Svet finansija mladih"\npetak, 22 septembar 2017 09:54\nNakon uspešno završenog programa "Mala škola finansija" 2016/2017 koji je prošlo više od 80 mladih, Omladina JAZAS-a Kragujevac, u saradnji sa Narodnom bankom Srbije i Kancelarijom za mlade Kragujevac, organizuje novi ciklus finansijske edukacije mladih\nSVET FINANSIJA MLADIH\nProgram "Svet finansija mladih" je namenjen svim mladima od 15 do 30 ekonomske i ne ekonomske struke. Teme su prilagođene opštoj populaciji i kreirane tako da uvode mlade u svakodnevni svet finansija.\nPrva tribina biće održana u četvrtak, 28. septembra od 12h. Teme: Zakoračite u svet finansija mladih - Kako da ostvarite svoja prava\nProgram je potpuno besplatan uz prethodnu prijavu na ovom linku. Prijave su obavezne zbog ograničenih kapaciteta sale.\nSve obuke održavaju se u Kancelariji za mlade, ul. Save Kovačevića 5.\nPoslednje ažurirano petak, 22 septembar 2017 10:13


Fitnes trening ispred Skupštine: "Reci da zdravlju"\nFitnes trening ispred Skupštine: „Reci da zdravlju“\nTanjug 18. marta 2021. 10:44\nBEOGRAD – Fitnes zajednica Srbije pozvala je sve zaposlene u fitnes klubovima i teretanama da sutra u „pet do 12“ dođu ispred Skupštine Srbije i javnim treningom, vodeći računa o zdravlju, ukažu na težak položaj fitnes klubova i teretana.\n„Podržavajući napore Vlade Srbije da restriktivnim merama suzbiju širenje pandemije izazvane korona virusom, želimo da ukažemo na težak položaj fitnes klubova i teretana.\nTim povodom pozivamo sve zaposlene u raznim granama fitnes industrije, kao i ljubitelje fitnes treninga da u petak, 19. martam u 11.55 dođu na plato Skupštine Srbije, da treniramo na otvorenom, vodimo računa o zdravlju i podržimo inicijativu #ReciDAzdravlju“, navodi se u saopštenju.\nKako se ističe, ovom inicijativom želimo da ukažemo nadležnima da zatvaranjem fitnes klubova, ruše prvu liniju odbrane zdravstvenog sistema i dovode fitnes u istu ravan sa organizatorima korona žurki i svim ostalima koji ne poštuju propisane mere.\n„Inicijativu podržavaju fitnes klubovi i teretane širom Srbije, kao i distributeri fitnes opreme, koji će tog dana doneti sprave i rekvizite dostupne za trening svima koji žele da treniraju, kako bi se fizička aktivnost promovisala u pravom smislu te reči. Vidimo se na treningu“, ističu iz Fitnes zajednice Srbije.


DEČJI PARK NEĆE BITI SRUŠEN - MEDIJA CENTAR BOR );\nDEČJI PARK NEĆE BITI SRUŠEN\nDečje igralište u Boru, sagrađeno pre nekoliko meseci ispred Doma kulture u centru grada, neće biti srušeno, što je naložila građevinska inspekcija, objavljuje Tanjug a prenosi B92.\nNačelnica uprave Ljubinka Jelić je odbacila spekulacije u javnosti da igralište leži na strujnom kablu od 30.000 volti.\n„U toku je pribavljanje građevinske dozvole. Čeka se saglasnost Zavoda za zaštitu spomenika u Nišu, gde se nalazi kompletna projektna dokumentacija“, rekla je Jelićeva.\nGrađevinska inspekcija je opštini Bor naložila da prostor na kome je izgrađen „parkić“ za decu „vrati u prvobitno stanje“, gde su ranije bili parking prostor i deo Penzionerske ulice.\nU obrazloženju piše da opština Bor nije dobila neophodne dozvole za gradnju, a rešenje je potpisao građevinski inspektor u Boru Dragan Nikolić.\nKako je navedeno, građevinski inspektor je reagovao po predstavci Opštinskog odbora DSS-a u Boru. Ovoj opozicionoj stranci nije jasno zašto vlast bespravno gradi kad sama izdaje dozvole za gradnju.\n„DSS nije tražio rušenje dečjeg igrališta, već odgovornost onih koji bespravno grade“, rekao je predsednik te stranke u Boru Dragan Marković.\nDečje igralište ispred Doma kulture sagrađeno je letos parama stranog donatora, ukrajinske firme „Belaz Premar“, poslovnog partnera RTB Bor, a njegova izgradnja, prema navodima medija, koštala je oko 50.000 evra.


SportDC - Vesti - Ostalo - Najabolji iz Banjaluke i Mrkonjić grada\n13.03.2018 Slobodan Dakić\nNajabolji iz Banjaluke i Mrkonjić grada\nEkipa Osnovne škole „Ivan Goran Kovačić“ iz Mrkonjić Grada pobjednik je regionalnog takmičenja Malih olimpijskih igara, u košarci za učenike osnovnih škola Banjalučke regije.Drugo i treće mesto pripalo je OŠ „Georgi Stojkov Rakovski“ „Branko Ćopić“ Banjaluka.\nU ženskoj konkurenciji prvo mjesto pripalo je ekii Osnovne škole „Georgios Papandreu“ iz Aleksandrovac, drugo „Branko Radičević“ Banjaluka i „Petar Kočić“ Mrkonjić Grad.\nOrganizator takmienja je bila Osnovna škola „Ivan Goran Kovačić“ Mrkonjić Grad, u saradnji sa Pedagoškim zavodom RS.\nZa mlade košarkaše uz želju da pobjde, prvenstven cilj takmičenja je bio da pokažu svoj raskošni talenat i olimpijski duh.\n-Za mene su Male olimpijske igre veoma značajne, jer doprinose razvoju i polularizaciji sporta među učenicma- kaže Tamara Tomić iz mrkonjićke OŠ „Ivan Goran Kovačić“.\nSlično pričaju i Mihajlo Mlađenović iz OŠ „Nikola Tesla“ i Dragan Kurušić, koji košaraku treniraju u KK „Prnjavor“ i „Ruki“ Banjaluka.\nDirektor OŠ „Ivan Goran Kovačić“ Predrag Đuza, naglašava da je na takmičenju učestovalo dvanest ekipa, po šest u muškoj i ženskoj konkurencij sa oko 150 učenika.\n-Školski sport je baza za vrhunski sport.Zato je značaj Malih olimpijskih igara nerpocjenjiv za razvoj i popularizaciju sporta kod mladih- rekao je Đuza.\n-Izuzetno se radujem kada vidim ovdje veliki broj takmičara i učenika, koji svojski navijaju za svoje ekipe.Ministarstvo i Pedagoški zavod davno su prepoznali značaj Malih olimpijskih igara, jer je to osovna baza za razvoj sporta u Republici Srpskoj - tvradi Gorica Moconja Bilak.\nRepubličko takmičenje Malih olimpijskih igara u košaraci plairano je krajem aprila za osnovne i početko maja za srednje škole.Zanimljivo je da će pobjednici u konkurenciji srednjih škola učestovati na maloj olimpijadi u Beogradu.\nOstalo Bosna i Hercegovina Republika Srpska Mrkonjić Grad


In Store | SCM | Carina na kikiriki smanjena na dva procenta\nCarina na kikiriki smanjena na dva procenta\nCarinska stopa na uvoz kikirikija sa dosadašnjih pet procenata smanjena je na dva odsto što će konditorskoj industriji Srbije i proizvođačima proizvoda od kikirikija omogućiti godišnje uštede do 300.000 evra, ali i konkurentniju poziciju na međunarodnom tržištu. To je rezultat uspešno realizovane inicijative koju su Privredna komora Srbije (PKS) i njene članice iz konditorske industrije uputili nadležnim ministarstvima poljoprivrede i finansija.\nKako se navodi na zvaničnom veb sajtu PKS-a, carina na kikiriki u Srbiji bila je pet odsto dok je u EU uvoz oslobođen ove dažbine. Kompanije najviše uvoze kikiriki iz Argentine i Indije, zemalja sa kojima Srbija nema potpisane sporazume o slobodnoj trgovini, tako da nema nikakvih uvoznih povlastica za naše konditore i proizvođače proizvoda od kikirikija.\nPredstavnici kompanija PepsiCo Zapadni Balkan i Atlantic Štark, koje najviše uvoze sirovog kikirikija ističu da je dobrodošla svaka olakšica u nabavci sirovina.\nSmanjenje carine na uvoz kikirikija sjajna je vest jer će nama konditorima pomoći da se malo lakše nosimo sa povećanjem cena ostalih sirovina. Nema rasta bez veće konkurentnosti i osvajanja novih tržišta, a u toj tržišnoj utakmici treba ispuniti kompleksne standarde uz maksimalnu efikasnost i fleksibilnost, tako da je svaka olakšica u nabavci sirovina dobrodošla, ističe Marko Njavro, generalni direktor Atlantic Štark.\nDodaje da je važno da se prati i kretanje cena osnovnih sirovina, kao što su brašno, šećer, biljna ulja kako bi se usled nekih nepredviđenih poremećaja preduzele adekvatne mere u slučaju monopolskih tendencija i otkupnih cena. Domaći proizvođači očekuju da im svojim merama država samo izjednači uslove poslovanja u odnosu na prisutnu konkurenciju, što bi se automatski odrazilo i na unapređenje konkurentnosti i izvoza, rekao je Njavro.\nKompanija PepsiCo Zapadni Balkan podržava sve pozitivne podsticaje domaćoj privredi koji doprinose konkurentnosti kako na domaćem, tako i na izvoznim tržištima. Pozitivan odgovor u vezi olakšica na uvoz kikirikija daje značajan stimulans dugoročnim investicijama naše kompanije. Naš cilj je da ostvarene uštede preusmerimo na strateško plasiranje naših proizvoda kako na lokalno i regionalno tržište, tako i na tržišta u zemljama Evropske Unije na kojima smo prisutni i gde očekujemo potencijalni rast izvoza u predstojećem periodu. Smanjenjem carinske stope na uvoz kikirikija svi mi koji koristimo ovu sirovinu dobijamo veću konkurentnost u poređenju sa uvoznicima gotovih proizvoda iz Evropske unije i drugih zemalja, a koji ne zavise od carinskih troškova izvoza, rekao je Nuno Pinto Leite, generalni direktor PepsiCo Zapadni Balkan.\nCarina od pet odsto uvećava cenu gotovog proizvoda za oko četiri procenta, a smanjenem na dva procenta stvoreni su uslovi da kompanije iz Srbije, na ravnopravnoj osnovi sa drugim konditorima pronađu svoje mesto i učvrste pozicije u međunarodnoj trgovini, objašnjava Saška Biorčević iz Udruženja za biljnu proizvodnju i prehrambenu industriju PKS.\nPodseća da se u Srbiju godišnje se ukupno uveze oko 9.500 tona u vrednosti između 12 i 13 miliona evra.


Đurđević: "Partizan počinje da liči na ratničku ekipu" - Sportske.net\nĐurđević: "Partizan počinje da liči na ratničku ekipu"\nJunak Partizanove pobede nad kruševačkim Napretkom Uroš Đurđević rekao je da crno-beli počinju da liče na ratničku ekipu i da u svlačionici trenutno vlada sjajna atmosfera.\nOvo su učesnici 1/8 finala Kupa Srbije!Nikolić nije zadovoljan - Evo šta ga je razočaralo!KUP: Uroš i Leo arhivirali "Čarapane" za 16 minuta!Partizanov "triling" za poluvreme - Lovorike za Đurđevića! (TVITOVI)Đurđević majstorijom do prvenca u Partizanu!\nFudbaler Partizana Uroš Đurđević rekao je danas da su crno-beli serijom pobeda podigli atmosferu u ekipi i dodao da mu mnogo znači što je ušao u golgetersku formu.\n"Sinoć smo pobedili i u Kup takmičenju, tako da je sada i atmosfera prava pobednička. Stručni štab radi svoj deo posla na najbolji mogući način, a igrači su to osetili i sada Partizan polako počinje da liči na pravu ratničku ekipu", rekao je Đurđević za klupski sajt.\nPartizan se plasirao u osminu finala Kupa Srbije, posle sinoćne pobede od 3:1 nad kruševačkim Napretkom u Beogradu. Strelac prvog i trećeg gola za crno-bele bio je upravo Uroš Đurđević.\n"Ova dva sinoćna gola su mi izuzetno bitna, jer sam u prethodne tri utakmice, po ocenama svih odigrao jako dobro, ali su nedostajali golovi. Posebno mi je drago što sam razbio maler protiv kvalitetne ekipe iz Kruševca, a zna se da su nam oni dužnici s početka sezone, kada su nas pobedili u prvenstvu", kazao je Đurđević.\nPartizan je u seriji pobeda od 27. avgusta, a Đurđević je izrazio nadu da će se uspešan niz nastaviti.\n"Namestilo se da je sa mojim dolaskom krenula serija pobeda u prvenstvu bez primljenog gola… Rad, Borac, Zvezda, a nadam se seriji bez kraja. Bićemo sve jači. Uvek sam gladan golova i to se verovatno vidi na terenu. Moj karakter mi ne dozvoljava da budem zadovoljan, uvek želim još golova. Možda nekada i preteram, ali šta da se radi, imam pobednički mentalitet i voljni momenat i nikada se ne mirim sa porazom. Verovatno ću sa godinama kanalisati tu energiju, ali sada je ovako", rekao je on.\n"Sadašnji sastav Partizana ima zaista izuzetne znalce – (Sašu) Ilića, Leonarda, (Valerija) Božinova, (Nikolu) Đurđića... Bilo s kim da igram, uvek mogu da očekujem dobar pas i, verujte, da mi je svejedno za koga će da se odluči stručni štab", rekao je Đurđević.\n"Uvek sam u službi ekipe. Trudim se svaki put da dam sve od sebe, ne znam da se štedim i uvek ću ostaviti srce na terenu. Mogu da odigram loše, ali uvek ću se boriti maksimalno, do poslednjeg atoma snage u pravom smislu te reči", dodao je on.\nNarednu utakmicu u domaćem šampionatu Partizan igra za vikend protiv Metalca u Gornjem Milanovcu, a pre odlaska na reprezentativnu pauzu crno-bele očekuje još duel sa lučanskom Mladosti u Humskoj.


Potpredsednici SAD, zvaničnicima Pentagona, Zakerbergu zabranjen ulazak u Rusiju\nPotpredsednica SAD Kamala Haris govori tokom posete vonoj bazi u Kaliforniji (Foto: Frederic J. BROWN / AFP)\nRusija je je u četvrtak proširila zabranu ulaska u zemlju na potpredsednicu Sjedinjenih Država Kamalu Haris i još 28 američkih zvaničnika, biznismena i novinara.\nNa spisku sankcionisanih, koje je objavilo rusko Ministarstvo inostranih poslova, između ostalog se nalaze osnivač Fejsbuka Mark Zakerberg, zamenica sekretara za odbranu Ketlin Hiks i portparol Pentagona Džon Kirbi.\n"Ovim pojedincima se na neodređeno zabranjuje ulazak u Rusku Federaciju", navodi se u saopštenju.\nMoskva je sankcije uvela i protiv zvaničnika, novinara i vojnih eksperata iz Kanade zbog podrške "rusofobnom" stavu kanadske administracije.\nSpisak, na koji je dodata 61 osoba, između ostalog buhvata komandanta specijalnih snaga, guvernera Centralne banke, te gradonačelnike Toronta i Otave.


Cvijanović: Bitan koncept i funkcionisanje buduće vlade @ Cafe.ba\nCvijanović: Bitan koncept i funkcionisanje buduće vlade\nBANJALUKA - Potpredsjednik SNSD-a Željka Cvijanović rekla je da su predstavnici stranke sinoć u Banjaluci razgovarali o tome na koji način treba da bude koncipirana buduća vlada Republike Srpske, a nisu se bavili imenima ministara.\nCvijanovićeva je rekla da je na sastanku bilo riječi o tome da SNSD danas ima više koalicionih partnera nego u prethodnom periodu i o zadacima koji će se provoditi u narednom periodu.\n"Bavili smo se i time na koji način da funkcioniše punom snagom koordinacija između naših ljudi u institucijama Srpske i onih koji obavljaju važne poslove na nivou zajedničkih organa u Sarajevu", rekla je Cvijanovićeva novinarima.\nPrema njenim riječima, to će posebno doći do izražaja kada dođe do formiranja Savjeta ministara i kada je potrebno da se napravi "životnija veza" nego što je to bilo u prethodnom periodu, kada je taj link nedostajao.\n"Mnoge stari su se dešavale, a da nažalost uopšte nije postojala komunikacija predstavnika iz Srpske koji su radili u zajedničkim institucijama BiH sa institucijama Republike Srpske. To će u potpunosti biti promijenjeno", istakla je Cvijanovićeva.\nOna je dodala da je na sastanku bilo riječi i o pitanju bezbjednosti, migracijama, budžetu za narednu godinu, strateškim infrastrukturnim opredjeljenjima za narednu godinu, zapošljavanju i demografskoj slici u Srpskoj.\nSinoćnjem sastanku u Palati Republike prisustvovali su predsjednik SNSD-a Milorad Dodik, potpredsjednici Željka Cvijanović, Radovan Višković, Nikola Špirić i Nebojša Radmanović, kao i članovi Predsjedništva stranke Dragan Lukač i Zoran Tegeltija.


Prijavite se za sedmi u nizu online panel u okviru projekta „Igraj se sa tatom“!\nVezano za položaj žena u društvu i porodici, postoji nekoliko zanimljivih paradoksa o kojima ćemo diskutovati na ovom panelu. Konkretno, kada su u pitanju predrasude i pogrešne percepcije vezane za žene, vrlo je interesantno da su žene te koje često imaju više predrasuda o sebi (tj. o samim ženama) nego muškarci. Pri tome, procenat žena koje imaju predrasude prema ženama raste! Takođe, paradoks je da su neretko žene te koje su same na sebe preuzele veći deo kućnih poslova (naročito brige o deci), jer one to „umeju najbolje“, a s druge strane žele da se muškarci više uključe.\nDa li su ovo samo izuzeci ili i pravila, da li su žene ili muškarci više odgovorni za neravnopravnu podelu poslova, da li od žena ili muškaraca zavisi da li će žena graditi svoju karijeru podjednako kao i njen partner… sve su to pitanja na koja ćemo čuti odgovore na panelu u ponedeljak, na kom će, po prvi put, govoriti isključivo žene.\nSlušajte nas na sedmom po redu onlajn panelu pod nazivom „Igraj se s tatom – Šta kažu žene?“ u ponedeljak 28. septembra u 16h, putem Zoom platforme. Čućemo lične primere naših panelistkinja, njihova iskrena mišljenja i stavove, kao i njihove savete upućene i ženama i muškarcima.\nHR direktorka NCR\nDirektorka usluga Zuehlke\nVlasnica i direktorka LeadNet


Kamate - Blic Online\nZA MINUS U BANCI KAMATA I PREKO 30 ODSTO "Crvena zona" može opasno da košta, a najgore je ako uđete u "začarani krug"\nDolazi vreme slava i praznika kada mnogi građani češće posežu sa nekontolisanom kupovinom i ulaskom u bankarski minus. Pritom je malo onih koji razmišljaju o posledicama i koji imaju na umu da ovakva bankarska usluga može da košta i do 40 odsto godišnje.\nKAMATE NA DOZVOLJENI MINUS 10 DO 37 ODSTO Kada banke ukidaju ili smanjuju dozvoljeni minus?\nUslove korišćenja kartice svaka banka ugovara sa svojim klijentom.\nKAD RATE ZA KREDITE KREĆU DA RASTU? Danas je euribor ispod nule, bio je i pet odsto, a vreme za veći "ceh" jednostavno mora doći\nVeć duže vreme rate na kredite su stabilne. One koje nisu, beleže blagi pad, u proseku po nekoliko evra za šest meseci. I to najviše odgovara korisnicima stambenih kredita čija rata nije fiksna tokom celog perioda otplate, već zavisi od kretanja euribora. A, takvih je više od 120.000.\nHOĆE LI NAM KAMATE SADA BITI VEĆE? Predsedik FED sve češće govori o povlačenju politike jeftinog novca\nPredsednik Federalnih rezervi Jerome Powell rekao je u petak da će centralna banka verojatno početi povlačiti neke od svojih politika jeftinog novca pre kraja godine, iako još uvek vidi povećanje kamatnih stopa u daljini.\nCentralna banka SAD zadržala je kratkoročne kamatne stope na nepromenjenom nivou blizu nule, kao i program kupovine obveznica od najmanje 120 milijardi dolara mesečno.\nNOVI REKORDI AKCIJA NA VOL STRITU Investitori reagovali na odluku američke centralne banke da zadrži niske kamate\nAmeričke Federalne rezerve (FED) odlučile su na dvodnevnoj sednici, završenoj sinoć, da zadrže kamatne stope blizu nule i najavile da će i dalje koristiti sve alate iz svog arsenala kako bi podržale oporavak još uvek uzdrmane ekonomije.\n"U USLOVIMA PANDEMIJE OPRAVDANO POVEĆATI JAVNI DUG" Antić: Novac će još dugo biti jeftin\nEkonomista Srboljub Antić kaže da su niske kamate deo nove ekonomske normalnosti u svetu i da će novac još dugo biti jeftin, kao i da je kriza 2020. godine, koja još traje, pokazala da se kamatne stope i dalje koriste kao instrument za izlazak iz krize.\nPAD DOBITI EVROPSKE CENTRALNE BANKE Jedan razlog je najviše uticao na rezultat\nEvropska centralna banka (ECB) objavila je juče da je zabeležila pad godišnje dobiti za 2020. nakon nekoliko godina rasta, navodeći kao razloge manje neto prihode od kamata na deviznu aktivu denominovanu u dolarima, kao i na portfelj hartija od vrednosti.


Fond za nagrade Zimske lige u malom fudbalu 20 000 KM :: Dešavanja u Bijeljini ::\nFond nagrada je 20.000 konvertibilnih maraka.\nZimska futsal liga Bijeljina 2018-2019 ove godine počinje 28. decembra, a finale je planirano za 12. januar 2019. godine, najavljeno je na današnjoj konferenciji za medije. Zimska liga u malom fudbalu održava u organizaciji Gradske boračke organizacije i pod pokroviteljstvom Grada Bijeljina.\nPredsjednik Gradske boračke organizacije Miodrag Stevanović naveo je da je fond nagrada pobjedničke ekipe vrijedan i da očekuju dobar odziv ekipa, ali i građana koji će pratiti utakmice.\n- Fond nagrada je 20.000 konvertibilnih maraka, od kojih će pobjednička ekipa biti nagrađena sa 8.000 KM, drugoplasirana 2.000 KM, a za osvajača trećeg mjesta predviđeno je 1.000 KM. U organizaciji turnira biće angažovani demobilisani borci i ratni vojni invalidi, tako da ovaj turnir ima i human karakter - pojasnio je Stevanović.\nGradonačelnik Mićo Mićić je naglasio da je Bijeljina lokalna zajednica sa najviše registrovanih sportskih klubova i da je sinonim za grad sporta.\n- Već godinama podržavamo održavanje Zimske lige u malom fudbalu i zahvalni smo Boračkoj organizaciji, ali i Opštinskom fudbalskom savezu što već godinama organizuju Zimsku ligu koja okuplja sve više ekipa, ali i sugrađana koji prate ovaj turnir - istakao je Mićić.\nDa je iz godine u godinu sve veći broj ekipa koje učestvuju u turniru, potvrdio je i Radika Marić iz Opštinskog fudbalskog saveza, uz podsjećanje da je prošle godine učestvovalo oko 80 ekipa.\n- Potrudićemo se da i ove godine organizujemo turnir za sve kategorije, predpionire, pionire, kadete, juniore, veterane, seniore, te klubove opštinske i područne lige. Prijave se primaju svakim radnim danom do 27. decembra u prostorijama Gradske boračke organizacije, a izvlačenje parova i žrijeb je planiran istog dana u 13 časova - naveo je Marić. Organizatori i pokrovitelji su pozvali ekipe da se prijave, kao i sugrađane da tokom predstojećih praznika uživaju u kvalitetnom fudbalu i dobroj organizaciji. Tokom turnirskih dana biće svakodnevno dodjeljivane i nagrade za publiku, a vrijedne nagrade biće obezbijeđene za polufinalno i finalno veče turnira.\nIz gradskog budžeta za ove namjene biće izdvojeno 10.000 konvertibilnih maraka.\nZimska futsal liga u malom fudbalu u Bijeljini, tradicionalno se održava od 1994. godine.


Dom omladine: Renesans velikim koncertom slavi pet decenija rada\nKultura Autor:Jelena Koprivica16. okt. 202112:54\nFoto: El Gvojos/Renesans/Promo\nAnsambl Renesans proslaviće večeras pet decenija rada velikim koncertom u Domu omladine, saopšteno je iz ove institucije.\nSlavljeničkim koncertom, koji počinje u 20 časova, najstariji ansambl za ranu i tradicionalnu muziku u celoj Evropi, obeležiće značajan jubilej.\nAnsambl Renesans osnovan je 1969. godine u Beogradu, a tokom proteklih 50 godina održao više od četiri hiljade koncerata širom Evrope, na Bliskom i Srednjem Istoku, u severnoj Africi i učestvovao na brojnim festivalima u bivšoj Jugoslaviji i inostranstvu.\nRepertoar Renesansa obuhvata dela srednjovekovnih, renesansnih i baroknih majstora, kao i tradicionalnu muziku balkanskih naroda, a za večerašnji koncert odabrali su muziku nastalu u periodu od 14. do 18. veka, a poslednji segment nastupa posvetiće starim srpskim igrama iz 19. veka.\n„Celokupan program članovi ansambla, kao i uvek, realizuju na kopijama instrumenata iz navedenih epoha, što samom koncertu daje autentično tumačenje muzike davno prohujalih vekova. Od slavnih kompozitora čija će dela biti izvedena, svakako se izdvajaju Bah i Džon Daulend, kao i slavna srednjovekovna zbirka Kantigas de Santa Marija“, reči su Ljubomira Dimitrijevića, jednog od osnivača Renesansa.\nSvoj bogati diskografski opus Renesans je u 2019. godini uvećao za dva naslova: dupli CD 50 godina ansambla Renesans od kojih prvi čine najveći hitovi iz repertoara ansambla, a drugi po prvi put kod nas objavljeni Madrigali Proleće renesansnog majstora Kloda Le Žena. Album pod naslovom „Evergreen forever“ je iskorak iz standardnog repertoara ansambla i sadrži neke od najvećih hitova pop i rok muzike 20. veka koje Renesans interpretira na istorijskim instrumentima srednjeg veka, renesanse i baroka.\nTokom decenija rada ansambl i njegovi članovi dobili su brojne nagrade, među kojima su Zlatna plaketa Mediteranskog festivala u Bariju, Vukova nagrada, Zlatni beočug, Godišnja nagrada grada Beograda… Još 2004. godine Renesans je osnovao istoimeni Centar za ranu muziku koji okuplja stvaraoce namerne da istražuju i interpretiraju ranu i tradicionalnu muziku.